text:
Seinastu árini hava fleiri mál staðfest tørvin av, at vit sjálvi taka fulla ábyrgd av útlendingamálum. Ferð eftir ferð renna fólk seg í trupulleikar – seinasta dømi er Clayton Soares, sum seinastu árini hevur búð Fuglafirði – tí at andlitsleys skrivstovufólk í Keypmannahavn ikki kenna til umstøðurnar í Føroyum, men kortini skulu taka avgerðirnar.
Loysing, sjálvsavgerðarrættur, fullveldi og sjálvstýri. Hetta er nøkur av hugtøkunum, sum í tíð og ótíð eru uppi at venda í politiska orðaskiftinum her á landi. Hugtøk, ið lýsa ætlanirnar hjá tí einu síðuni í tí málinum, sum helst meiri enn nakað annað grevur gjáir millum føroyingar, nevniliga málið um stjórnarrættarligu støðu Føroya.
Av summum verða tey brúkt at mála eina mynd av eini rørslu av fantastum. Av veruleikafjarum droymarum, sum takka verið síni búskaparligu analfabetismu fara at koyra landið útav eggini, um tey sleppa til valdið.
Av fólkum, sum ynskja, at vit skulu aftur til teir dagarnar, tá ið føroyingar ótu tara í fjørðuni.
Men fyri onnur er hetta sjálvt hjartablóðið í okkara hugsjón. Sjálvur grundvøllurin undir øllum tí starvi, sum vit fremja, og sum byggir á tað, ið kempur undan okkum stríddust fyri.
Fyri okkum, er hetta ikki nakað abstrakt ella teoretiskt droymarí. Hetta snýr seg tvørturímóti um heilt ítøkiligar ætlanir og visjónir fyri okkara samfelag.
Okkara møguleikar sum sjálvstøðug tjóð eru ómetaliga nógvir og stórir. Eg kundi krutla í síðuvís her um ymsu fyrimunirnar, vit kunnu gera gagn av sum sjálvstøðug tjóð, men mær nýtist tíverri ikki at leita longur aftur enn til xdagin eftir einum púra feskum dømi.
Tá ið vit fingu at vita, at fuglfirðingar nú standa til at missa ein persón, sum seinastu árini hevur verið sjónligur og virkin partur av lokalsamfelagnum í Fuglafirði. Eisini á Sandi, har hann hevur spælt fyri B71, og í Vágum, har hann eitt skifti leikti fyri FS Vágar og 07 Vestur, hava tey bert gott at bera honum. 346 dystir og 210 mál er tað higartil blivið til.
Men nú sleppur hann brádliga ikki inn í landið longur.
Donsk embætisfólk í Udlændingestyrelsen hava gjørt av, at hann ikki lýkur treytirnar fyri at sleppa inn í landið aftur. Ein skal sjálvsagt altíð vera varin við at lyfta einstøk mál fram, tí at vit vita av góðum grundum ikki alt um gongdina í málinum.
Men hetta er ikki fyrstu ferð, at fólk, ið hava búð her, ella sum ætla sær at búgva her, standa í hesi margháttligu støðu, at betongjuristar úr Keypmannahavn – púra eiðasørir fyri menniskjalig atlit og atlit til lokalsamfelagið – halda lagnuni hjá hesum fólkum í síni hulu hond. At fólk, sum eru avhildin og hjartaliga vælkomin her, verða vigað og funnin ov løtt av donskum bureaukratum, ið ongantíð hava sett ein fót á klettin her.
Tað kann mann so ilskast inn á, men donsku skrivstovufólkini gera jú bert sítt arbeiði. Teirra uppgáva er ikki at seta seg inn í føroysk viðurskifti og taka serlig atlit til okkara. Teir fylgja donskum lógum og donskum mannagongdum.
Tí er loysnin púra einføld og opinlýs.
Málið má á føroyskar hendur, soleiðis at vit sjálvi kunnu evna til lóggávu á økinum. Lóggávu, sum hóskar til okkara samfelag, og sum tekur útgongustøði í viðurskiftunum her á landi.
Tíbetur, so var regimebroyting í september í 2015, so køn og holl hugsjónarfólk nú sita á ymsu stjórnarskrivstovunum, og luturin at taka sær av tí, sum stendur um útlendingamál í saamgonguskjalinum, er fallin á Poul Michelsen.
Tí fari eg at enda við at heita á uttanríkis- og vinnumálaráðharran at geva hesum málinum hægstu raðfesting, soleiðis at hesi viðurskiftini sum skjótast koma í rættlag og í eina trygga legu.
Eisini vil eg ynskja landstýrismanninum blíðan byrð í hesum týðandi arbeiðinum.
Tað er gott at vita, at málið er tryggum hondum.
Tór Marni Weihe, formaður í Vága Tjóðveldisfelag


c: text/html

text:
Mikudagin 8. August 2012 helt MFS sín regluliga aðalfund. Á skránni var m.a. val av nýggjum ráðið, har úrslitið gjørdist soljóðandi:
Birita í Dali, forkvinna Teitur Vágadal, Næstformaður MFS Martin Mohr Olsen, KT ábyrgdarfólk Marin Helena Hentze, Kassameistari Turid Christoffersen, Samskiftisfólk, Regin Berg, Skrivari Jens Mortan Rasmussen Hallur av Rana
Tey nývaldu eru Marin Helena Hentze, Turid Christoffersen, og Hallur av Rana.
Andrias Høgenni, Jógvan Svabo Samuelsen, Guðrið S. Poulsen og Rannvá Clementsen stillaðu ikki upp aftur til ráðið. MFS vil fegið takka teimum fyri tað framúr góða arbeiðið, sum tey hava gjørt fyri føroysk lesandi.
Aðalfundurin umrøddi virksemi og tiltøk ráðsins komandi árið. Nøkur av teimum málunum, ið aðalfundurin umrøddi, vóru m.a. at MFS fær eina skrivstovu í Føroyum, at MFS samskiftir beinleiðis við politisku skipanina, og at MFS heldur á fram at luttaka í og tekur stig til lestrarviðkomandi tiltøk.
Harumframt viðgjørdi aðalfundurin, hvørji mál MFS serliga skal arbeiða fyri komandi árið. Semja var um, at hjartamálini verða:
• at ÚS og ÚSUN verða prístalsviðgjørd, umframt at tey skulu fevna um 12 mánaðir, • at styrkja sambandið millum arbeiðsmarknaðin og lesandi, • at nýútbúgving lesandi í Føroyum og uttanfyri Føroyar fáa møguleika at fáa eitt slag av arbeiðsloysisstuðli, um tey eru arbeiðsleys í Føroyum • Fleiri lestraríbúðir til lesandi í Føroyum • Betri lesrarvegleiðing á setrinum • At ÚSUN ikki verður lagt um til lán
Sum altíð eru øll vælkomin at seta seg í samband við MFS, um tey meta, at tað er eitthvørt, vit eiga at taka upp.

robotstxt: allowed

filter: keep


text:
Etikkur ístaðin fyri kristni?
Í Australia er tað soleiðis, at kristniundirvísing ikki er partur av nøkrum landsumfatandi pensum, men skúlar, sum hava “chaplains” skulu bjóða ein tíma um vikuna í undirvísing í átrúnaði. Hetta stendur “The National School Chaplaincy Association” fyri. Heimsaíðan hjá teimum vil vera við at 34% av fólkaskúlum í Australia hava ein “chaplain” og tey harmast um hini 65% prosentini, sum ikki hava (veit ikki hvar tað manglandi prosentið er).
Nú er tað tó blivið soleiðis, at skúlar summastaðni í Australia kunnu bjóða undirvísing í etikki til tey børnini, har foreldrini hava sagt nei til undirvísing í átrúnaði. Har var stór mótstøða ímóti tiltakinum, serliga frá kirkjuni (tí tað høvdu vit als ikki væntað). Tað kom ivaleyst óvart á, at heili 47% av børnunum, sum høvdu kristniundirvísing fóru at droppa út. Kristin í Australia eru sjálvandi óð um hetta, og siga at hetta tilboð er ikki til fyri at undirvísa børnum í etikki, men (Tikið frá The Sydney Morning Herald):
“to not only remove Jesus Christ from the state school system, but from the consciousness and hearts of the next generation”.
Hetta er bert ein roynd beint nú og sambært greinini hjá Herald, so kann væntast at tilmelding til kristni fer at fella við 60%, um foreldrini sleppa at velja í næsta ár.
Hetta haldi eg er sera áhugavert. Vil tað siga, at har finnast so nógv foreldur, sum ikki vilja hava síni børn at hava kristni? Ella halda tey kanska bara at etikkur hevði verið betri enn kristni? Uttan mun til motivatiónina, so má eg siga, at eg haldi møguleikin at velja, er eitt framúrskarandi tiltak, sum vit í Føroyum skuldu tikið til okkum. Undirvísing í etikki hevur nógv at siga, umframt undirvísing í at hugsa. Eg haldi tað er nógv betri fyri eitt barn at læra seg at meta um hvat er rætt og skeivt, og meta um trúðvirði á tí tað fær at vita, enn at læra hvat ein persónur fyri túsundvís av árum síðani helt vera rætt og skeivt.
Men tað er kanska bara eg?


text:
N˙ kom dagstovna°ki Ý Havn ß breddan. Ta er fÝnt, at kommunan vil skipa °ki so vŠl og trygt, sum ta n˙ eina fer ber til. Men hetta rokilsi, sum stˇst um ˙tspŠli, kom helst av, at kommunan hevur havt eina sera ˇhepna hond Ý sÝnum royndum at taka upp samband vi hin partin.
Ongar veruligar dagf°ringar eru gj°rdar Ý skipanini fyri dagstovna°ki, hˇast nˇgv vatn er runni Ý ßnni, sÝani kommunurnar yvirtˇku ta Ý 2000. Bara tann sannroyndin er nˇg gˇ grund til at vigera bygnain og onnur viurskifti.
Hetta er naka av tÝ, sum liggur Ý kortunum. Men ta stendur klßrt og greitt Ý samtyktini, sum mentamßlanevnd og fÝggjarnevnd břrßsins hava gj°rt Ý mßlinum, at °kisleislubygnaur verur settur Ý verk Ý samstarvi vi avvarandi partar.
Ta merkir, at kommunan kann ikki av sÝnum eintingum kroysta nakran nřggjan bygna niur yvir stovnar og starvsfˇlk uttan samstarv vi teir partar, sum broytingarnar vivÝkja, t.e. dagstovnar, starvsfˇlk og fakfelag.
Havi tiki undir vi Štlaa samstarvinum, tÝ sum fÝggjarnevndarlimur havi eg ampa av fÝggjarligu gongdini ß dagstovna°kinum Ý dag. Vit sÝggja Ý frßgeiingum mßnaa eftir mßnaa, at flestu stovnar hava ilt vi at halda fÝggjarŠtlanina. Tey ßhaldandi yvirtrekkini hava stai vi leingi. Tey eru nˇgvastani bŠi stˇr og smß, men sumstani koma tey ikki fyri.
Ta ßhaldandi meirnřtsluna kunna vit ikki lata um okkum ganga Ý longdini. Takast mugu stig til tess at fßa hesi viurskifti so n°kurlunda ß beint. Ein m°guleiki, sum nevndur er, er at břta teir 37 dagstovnarnar, sum vit hava Ý kommununi, upp Ý einar fřra bˇlkar ella °ki, sum hv°r hevur sÝn °kisleiara, i hevur evstu ßbyrgdina
Hetta er eitt ˙tspŠl, sum er Štla til bŠi at tryggja stovnunum hollari fÝggjarliga leislu og dagstovnaleiarunum betri r˙md til ta petagokisku leisluna.
═ tilmŠli frß umstingini, sum vit hava tiki st°u ˙t frß, verur eisini sagt, at stovnarnir skula hava eins fÝggjarlig kor, at nßmsfr°ilig leisla verur ß dagstovnunum, at uppt°kureglurnar vera endurskoaar, og at fÝggingarskipanin, t.e. lyklar og normering, verur endurskoa.
Dagstovna°ki hevur leingi veri ta fÝggjarliga mest krevjandi mßls°ki hjß kommununi. Ta umboar einar 140 milliˇnir krˇnur ella omanfyri 20% av °llum skattainnt°kunum. Ta er p˙ra greitt, at ta skal umsitast bŠi vŠl og viriliga og ansast mß eftir pengunum samstundis, sum dentur verur lagdur ß gˇa tŠnastu.
Nevndirnar samtyktu bßar einmŠlt, at nřggjur bygnaur verur settur Ý verk Ý samstarvi vi avvarandi partar, at fari verur undir eina tilgongd at ora barna- og ungdˇmspolitikk fyri nßmsfr°iliga °ki, og at far verur undir at gera heildarŠtlan fyri bygningar.
Samanumtiki var Štlanin, at hetta skuldi gagna °llum p°rtum n˙ og komandi, men eitt lÝti umhugsa commando raid inn Ýmillum petagokarnar, hevur so fyribils havt vi sŠr, at framferin verur broytt og skal grundast ß ein nřggjan barna- og ungdˇmspolitikk, sum n˙stani Ý brßskundi skal loysast ˙r lagdi.
Vˇnandi finna starvsfˇlk, fakfelag og kommuna stevi Ý hesum mßlinum. Partarnir hava br˙k fyri hv°r °rum at loysa ta třdningarmiklu uppgßvuna, sum liggur Ý dagstovna°kinum. Ëiva hava starvsfˇlkini sÝtt at bera fram. Ta mß eisini sleppa upp Ý part Ý samlau metingunum, tß tiki verur samanum Ý samstarvi millum avvarandi partar.
Jˇgvan Arge, varaborgarstjˇri ˙r Tjˇveldi


text:
Býráðsfundur 25.02.2016 kl. 17.00
Býráðslimir: Tórbjørn Jacobsen, Helgi L. Petersen, Magnus Rasmussen, Bárður K. Nielsen,Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard, Karl Rasmussen og Arnfinn Langgaard.
Ikki møtt: Bárður Kass Nielsen og Arnfinn Langgaard
17/16: Framhald av útstykking til á Skála
Tekniska deild hevur gjørt uppskot um hvussu økið frá Hórheiðum og suður ímóti friðaða økinum í Horni á Skála kann skipast til sethúsa-, raðhúsa- og íbúðarbygging.
-Byggi- og býarskipanarnevndin tekur undir við uppskotinum og mælir til at fara undir tilgongdina at keypa økið og at peningur verður avsettur til endamálið á fíggjarætlanini fyri 2017.
-Býráðið hevur á fundi 25/2-2016 samtykt at taka undir við tilmælinum frá Byggi- og býarskipanarnevndini.
18/16: Innaneftirlit av kommunalu vatnverkunum
Heilsufrøðiliga Starvsstovan vísir til kunngerð um, at øll vatnverk skulu hava góðkent innaneftirlit í seinasta lagi í juni í ár.
Í samstarvi við aðrar kommunur hevur Tekniska deild og vatnmeistarin, saman við Kommunufelagnum, gjørt uppskot um hvussu innaneftirlitið á kommunalu vatnverkunum kann skipast. Roknað verður við, at kostnaðurin av hesum liggur um 0,5 mió. kr. árliga. Peningur er ikki avsettur til hetta arbeiðið og verður tí neyðugt við eykajáttan seinni í ár til endamálið. Fyrsti partur av arbeiðinum verður gjørdur av starvsfólkunum á vatnverkinum og Teknisku deild.
-Tekniska nevnd og fíggjarnevndin mæla til at arbeiðið verður sett í verk.
-Býráðið hevur á fundi 25/2-2016 samtykt at taka undir við tilmælinum frá Teknisku nevnd.
19/16: Umsókn um býarplansbroyting á Glyvrum
Í samband við samtyktu broytingarnar av C9 økinum á Glyvrum, heitir borgari á Glyvrum á kommununa um eisini at broyta ein part av C9 økinum, uml. 1.200 m2, til B5 øki (sethúsaøki)
-Byggi- og býarskipanarnevndin mælir til at varðveita verandi byggisamtykt fyri nevnda økið.
-Býráðið hevur á fundi 25/2-2016 samtykt at beina málið aftur í Byggi- og býarskipanarnevndina.
20/16: Húsavørður og samskipari til Bylgjuna
Í summar fer hallarvørðurin í Bylgjuni frá vegna aldur og hevur Mentanardeildin, saman við Teknisku deild, arbeitt við ymiskum møguleikum um skipan av húsavarðatænastu fyri fleiri bygningar, sum hoyra til mentanarøkið, við møguleika fyri eisini at seta samskipara at taka sær av at samskipa virksemið í bygningunum. Í dag hvílir hendan uppgávan á ymiskum persónum og feløgum og er tað ikki ein optimal skipan.
-Mentanarnevndin mælir til at søkja eftir húsavørði og at arbeiða víðari við uppskotinum um samskipara.
-Býráðið hevur á fundi 25/2-2016 samtykt at taka undir við tilmælinum frá Mentanarnevndini.
21/16: Nýggj vatnleiðing frá Runavík til Rituvíksháls
Í samband við at SEV skal leggja ein kaðal frá Runavík til Rituvíkar, er møguligt hjá kommununi at fáa lagt ein vatnleiðing í somu grøv. Kostnaðurin av hesum er umleið 1/3 av tí tað annars vildi kosta, um kommunan einsamøll skuldi gjørt hetta arbeiðið.
Um summarið, tá turkur er, kemur ofta fyri, at tað ikki er nóg mikið av vatni í Rituvík og hava tangabilar koyrt vatn yvir í tangarnar, tí møguligt er ikki at fáa fatur á størri vatnmongd í bygdini. Við hesi loysnini verður trupuleikin við manglandi vatni í Rituvík loystur.
Kostnaðurin av hesum arbeiðið er uml. 700.000 kr.
-Tekniska nevnd og fíggjarnevndin mæla til at arbeiðið verður gjørt og partvís fíggjað av játtanini til vatnverkið og at manglandi fígging verður fingin til vega við eini eykajáttan.
-Býráðið hevur á fundi 25/2-2016 samtykt at taka undir við tilmælinum frá Teknisku nevnd.
22/16: Broyting av teksti í ognarbrøvunum til kommunal grundstykki.
í samband við keyp av kommunalum grundstykki stendur í § 4, at sethús skal verða bygt á stykkið áðrenn eitt ár frá tí at ognarbrævið er tinglisið. Tekniska deild metir hesa tíðarfreist verða nakað stutta og mælir til at leingja freistina soleiðis, at byggingin skal verða byrjað innan 2 ár frá tí at ognarbrævið er tinglisið og at byggingin skal vera liðug og byggiváttan útskrivað í seinasta lagi 3 ár eftir at ognarbrævið er tinglisið.
-Byggi- og býarskipanarnevndin mælir til at taka undir við uppskotinum frá Teknisku deild um broytingarnar í ognarbrævinum og leggur dent á, at umsitingin fylgir ásettu freistinum, soleiðis at grundstykkir, sum ikki eru ábygd, verða tikin aftur.
-Býráðið hevur á fundi 25/2-2016 samtykt at taka undir við tilmælinum frá Byggi- og býarskipanarnevndini.
23/16: Val av nýggjum varalimum til valstýrið á Skála.
Av tí at báðir varalimirnir í valstýrinum hava boða frá, at teir ikki kunnu røkja uppgávuna, verður mælt býráðnum til at velja 2 nýggjar varalimir í valstýrið á Skála.
-Býráðið hevur á fundi 25/2-2016 samtykt velja Hallgerð Joensen og Mark Højgaard sum varalimir fyri valstýrið á Skála.


text:
Øssur (960-983) var sonur Havgrím. Hann var 10 ár, tá ið hann varð faðirleysur. Hann vaks upp hjá Tróndi í Gøtu, til hann var fullvaksin maður. Hann var reystur og prúður á at líta, men í snildum dugdi hann lítið ímóti Tróndi. Tróndur fekk honum hina bestu giftuna í oyggjum. Ein sonur Øssur er nevndur, og tað er Leivur Øssursson.
Eftir giftuna fekk hann helmingin av oyggjunum til at sjórna og valda, Tróndur sat á hinum helminginum. Øssur átti trý búgv: tað í Hovi eftir faðir sín og búgvini bæði í Skúvoy og Dímun, sum Brestir og Beinir høvdu átt. Tey lat Tróndur honum saman við leysafæi í faðirbøtur.


text:
Svar upp á § 52 a fyrispurning nr. 16/2015 frá Kristinu Heðinsdóttir Clementsen, løgtingskvinnu,
Fyrispurningur um fíggjarstøðuna hjá lesandi og lærlingum, settur Rigmor Dam, landsstýriskvinnu.
Fyrispurningurin er soljóðandi:
1. Eru nakrar ítøkiligar ætlanir um at betra um fíggjarstøðuna hjá lesandi og lærlingum?
2. Er ætlan at hækka studningin hjá fólki undir hægri lesnaði?
3. Hvussu ætlar landsstýriskvinnan at tryggja sær, at lestrar- og lærlingaíbúðir verða bygdar komandi árini?
Svar til 1: Samgongan hevur sett sær fyri at betra um fíggjastøðuna hjá lesandi. M.a. er orðað í fylgiskjal til samgonguskjalið, at fíggjarligu korini hjá lesandi skulu líðandi gerast betur, og bíligir leigubústaðir til ung og barnafamiljur verða bygdir.
Lærlingar fáa ikki studning, men løn, sum verður ásett av pørtunum á arbeiðsmarknaðinum, og tískil hevur landsstýriskvinnan ikki beinleiðis ávirkan á fíggjarstøðuna hjá lærlingum. Skoytast kann uppí, at samgongan hevur sett sær fyri, at ætlan verður løgd fyri lærlingaøkið, og at nýútbúgvin skulu hava rætt til arbeiðsloysistuðul.
Svar til 2: Í tráð við samgonguskjalið, so ætlar sitandi samgonga at hækka studningin hjá fólki undir lesnaði í hesum valskeiði. Ætlanin er at hækka studningin í 2017. Arbeiðið at leggja neyva ætlan fyri, hvussu ætlaða økta játtanin til lesandi skal raðfestast, byrjar í ár.
Svar til 3: Landsstýriskvinnan í mentamálum hevur júst sett arbeiðsbólk at fyrireika eina ætlan, hvussu Fróðskaparsetrið kann útbyggjast og mennast við atliti at lestrarbýlingi (kampus), bústøðum og kørmum annars. 8 mió. kr. eru settar av í fíggjarlógini 2016 til hetta arbeiðið. Innanfyri hesar karmar er eisini hædd tikið fyri fyrireiking av næmingabústøðum.
Fyrireikað verður samstarv við Bústaðir um yvirtøku av verandi næmingabústøðum og víðkan av tilboðum av lestrar- og læringaíbúðum.
Vinarliga
Rigmor Dam
landsstýriskvinna


text:
Ingi Samuelsen
13.02.2018 - 12:38
Tíðindi > Tíðindi > Kongalig
Henrik prinsur er fluttur av Ríkissjúkrahúsinum til Fredensborg, har hann ynskir at vera sína seinastu tíð.
Tað upplýsir kongshúsið í einum boðum í dag.
Henrik hevur ligið á Ríkissjúkrahúsinum síðan 28. januar og fríggdagin boðaði kongshúsið frá, at støðan hjá honum varð ”álvarsliga versnað”.
Síðan hevur bæði Margreta trodning, krúnprinsahjúnini, Joachim prinsur, Marie prinsessa og øll abbabørnini vitjað Henrik á sjúkrahúsinum.
Hann gjørdist sjúkur meðan hann var staddur á einum frítíðarstað í Egyptalandi. 2. februar hoyrdist, at hann varð kannaður fyri ein svull í vinstra lunga. Svullurin vísti seg at vera góðkynjaður, og síðan er hann viðgjørdur fyri smittu í lungunum.
Tá kongshúsið sigur, at støðan hjá prinsinum framvegis er álvarslig, og hann nú verður útskrivaður, má takast sum tekn um, at læknarnir hava uppgivið at viðgera hann.


text:
Orð: Christian Matras
Lag: Dan J. Højgaard
1. Sigl, oyggj, fram úr mjørka,
nú ert tú eitt skip
og tindarnir siglutrø,
tú stevnir í veldiga heimin út
við høgum og fjallarøð.
2. Nú brýtur frá stevni við Enniberg,
og við Nánestanga er hvítt.
Enn liggur tú fremst í skipaheri,
har streymurin rennur strítt.
3. Og líta vit upp at mastratræ,
har lýsir við tind og røð.
Nú tekur at lætta við helluna
og um brekkur og fjálggrønan bø.
4. Og fuglaringar um stavn og bógv
teir lívga upp urð og skor.
Og fólk og fæ og spógvamál
er hin dýri famur um borð.


text:
Arild Midthun er norskur myndprýðari, føddur 6. mai 1964 í Bergen. Saman við Terje Nordberg, sum hevur skrivað tekstin, hevur hann myndprýtt fleiri teknirøðir.
Hann er nógv ávirkaður av fronskum-belgiskum teknirøðsstíli.
Hann arbeiðir í dag sum einasti norðmaður við at tekna Dunnald Dunnu og Co.
Útgávur:
1989 Trøll. Silvurið
1990 Trøll. Loynidómur Ellgrims
Ummæli:
Bjørg Matras: Trøll 1. Skúlablaðið 8/1989
Heiður:
1988 Spoingprisen fyri Trøll 1
1990 Kulturdepartementets tegneseriepris fyri Trøll 2


text:
Uppboðssøla
Bjørn á Heygum var tilnevndur uppboðssøluhaldari í Føroyum í 1986 av danska løgmálaráðnum (autorisatón).
Uppboðssøluhaldarin hevur einkarætt til at selja leysafæ - (undantikið skrásett skip og flogfør) - á uppboðssølu í øllum landinum, harundir bæði á tvingsilssølu og sjálvbodnari uppboðssølu. Les meir
Uppboðssølan fer fram á tann hátt, at eftir at úttøka er framd í leysafæ, verður biðið "autorisatión" frá fútarættinum at selja lutin á uppboðssølu.
Eftir at játtan er givin, verður uppboðshaldarin biðin um at lýsa lutin til sølu á næstkomandi uppboðssølu.
Uppboðshaldarin savnar vanliga saman eina hóskandi nøgd av lutum, og lýsir hesar síðan til sølu undir einum á sama uppboði, við i minsta lagi 14 daga varningi, sum lógin ásetur.
Treytirnar á uppboðnum eru, at alt verður selt í tí standi tað er í, og sýnað á staðnum, uttan ábyrgd fyri uppboðshaldaran.
Tá boðið verður á uppboðssøluni er alt íroknað boðnum, so sum mvg. og uppboðssølukostnaður v.m. Uppboðshaldari ger sjálvur av minsta boð og yvirboð. Eftir at síðsta boð er rópt upp tríggjar ferður uttan hægri boð, verður hamarslag givið.
Lutirnir verða bert seldur móti kontantum gjaldi, t.v.s. reiðum peningi, kekki ella gjaldskorti. Undantaksvís verður játtað sølu móti framvísing av játtan úr banka um fígging, tá tað snýr seg um størri lutir.
Alt verður avgreitt á staðnum, og lutirnir skulu avheintast beinanvegin fyri egna rokning.


text:
Ragnar Finsson
Ragnar Finsson (føddur 1996) er ein føroyskur punkrock og blues sangari. Hann gjørdist kendur, tá ið hann í 2008 luttók í talentkappingini hjá DR Talent 2008,[1] har hann endaði á einum triðjaplássi. Árið eftir Talent spældi hann á konsertum í Føroyum við sínum egna orkestri. Fyrst kallaðu teir seg A-55, síðan Stewies Loveranch, Ragnar spældi guitar og sang.[2] Pápi Ragnar, Finnur Hansen, er eisini tónleikari og spælir á ymiskum ljóðførum og er ofta tónleikari á upptøkum og tónleikaútgávum hjá føroyskum tónleikarum.[3] Mamma Ragnar, Malan Thomsen, er syngur eisini.[4]
Í 2016 varð Ragnar tilnevndur eina FMA virðisløn í bólkinum Ársins nýggja navn.
Heiður[rætta | rætta wikitekst]
- 2008 - Nr. 3 í kappingini hjá DR Talent.
- 2016 - Tilnevndur á Faroese Music Awards í bólkinum Ársins nýggja navn.


text:
Aftursvar til Símun Absalonsen
Í tíðargrein í Sosialinum undir yvirskriftini “Karaktermorð fyri almennar licenspengar?” viðger Símun Absalonsen, statsaut. revisor, tíðindaflutningin hjá Kringvarpi Føroya um skattamálið hjá Betri Banka.
Símun eftirlýsir eina eftirmeting av leiklutinum hjá KVF. Ein uttanhýsis eftirmeting er longu gjørd av fyrstu dokumentarsendingini um málið, nevnd “Skattamálið”, tí Betri Banki kærdi KvF til Fjølmiðlanevndina. Niðurstøðan hjá Fjølmiðlanevndini í desember 2016 var, at grundarlag var ikki fyri at geva KvF átalu, hóast sendingin sambært nevndini til tíðir kann tykjast eitt sindur eintáttað.
Meginparturin av tíðargreinini er ein skattatøknilig viðgerð av málinum, soleiðis sum greinaskrivarin sum grannskoðari sær málið. Tíðargreinin umrøður tó eisini viðferðina, sum Kringvarpið hevur givið trimum av høvuðspersónunum í málinum, Súna Schwartz Jacobsen, Jørn Astrup Hansen og Eyðun Mørkøre. Pástandurin er, at KvF pallsetir teir tríggjar høvuðspersónarnar sera ymiskt. KvF fer í næstum at gera eina innanhýsis eftirmeting av dekninginum av hesum málið, har sjónvarpaðu samrøðurnar við teir tríggjar høvuðspersónarnar eisini verða viðgjørdar. Yvirskipað kann tó longu nú sigast, at sjónvarpaðar samrøður verða skipaðar á ymiskan hátt alt eftir leiklutinum hjá tí, ið verður interviewaður. Tí nýtist einki forgjørt vera í, at samrøðurnar við teir tríggjar persónarnar bróta frá hvørjum øðrum.
Tíđargreinin endar við eini ákæru ímóti KvF um at bróta kringvarpslógina. Hetta er ein somikið álvarsom ákæra mótvegis stovninum, at eg sum stovnsleiðari ikki kann hava hana standandi uttan neyvari viðgerð. Serliga ikki, tá eg sum nýsettur kringvarpsstjóri havi sum eitt av aðalmálum mínum at styrkja trúvirði stovnsins. Í samráð við stýrisformannin fyri KvF havi eg í tí sambandi samskift við Fjølmiðlanevndina, hvørt tey koma at viðgera ákæruna um lógarbrot frá Símuni Absalonsen. Sambært lógini um fjølmiðlaábyrgd tekur Fjølmiðlanevndin avgerð í málum, ið viðvíkja brot á góðan fjølmiðlasið.
Einasta ítøkiliga grundgevingin í tíðargreinini fyri, at KvF skal hava framt lógarbrot er, at høvuðspersónarnir í sonevnda Skattamálinum eru viðfarnir ymiskt av KvF í sjónvarpaðum samrøðum. Óansæð um Fjølmiðlanevndin viðger ákæruna um lógarbrot ella ei, koma vit í KvF at eftirmeta okkara egna tíðindaflutning í hesum máli – eins og vit javnan gera við tíðindaflutning um onnur mál.
Johnny í Grótinum,
kringvarpsstjóri


text:
Orð og lag: Páll Oddur Lamain Rubeksen
Hon tekur mína hond og leiðir meg eftir strondini.
Hon droymir seg burtur til hini londini.
Hon peikar á sólina, sum slóknar í havinum.
Hon vassar útí øllum klæðunum.
Ranja Kastanja, vil tú ferðast nógv skjótari?
Eg vil ferðast við tær, men tín blindheit ger, at tú sær.
Vil tú sova hjá mær?
Vil tú sova hjá mær?
Hon er vill og frí og ikki til mína tíð.
Hon lokkar meg burtur í øllum tí, eg haldi í.
Hon peikar á lívið, sum eg aldrin havi sæð.
Hon hyggur vekk, og so gongur hon avstað.
Ranja Kastanja, vil tú ferðast nógv skjótari?
Eg vil ferðast við tær, men tín blindheit ger, at tú sær.
Vil tú sova hjá mær?
Vil tú sova hjá mær?


text:
Karsten Hoydal var føddur í Hoydølum í 1912. Hann fór ungur til Danmarkar at útbúgva seg innan landbúnað og fiskivinnu og starvaðist innan hetta arbeiðsøkið. Eitt skiftið var hann í Ekvador í Suðuramerika sum ráðgevi hjá Sameindum Tjóðum. Hann var løgtingsmaður og landsstýrismaður umboðandi Tjóðveldisflokkin.
Karsten var fjøltáttaður høvundur og skald. Hann skrivaði yrkingar, stuttsøgur, týddi, ummælti, skrivaði yrkisgreinar og barnasøgur. Í sínum skaldskapi lýsti hann m.a. náttúruna, lívskorini, barnalyndið og vandan við kríggi og hernaðardubbing. Karsten fekk bókmentavirðisløn M. A. Jacobsens í 1961 og 1988.
Hann varð borin í heim í Hoydølum í 1912. Umstøður hansara uppvakstrarárini vóru øðrvísi enn hjá børnum flest. Pápi hansara var umsjónarmaður á Bróstsjúkrahúsinum, og drongurin kom tí at liva tætt at sjúku og deyða hesi fyrstu viðkvomu árini. Sjálvur hevur hann sagt:
»Eg livdi tætt upp at sjúkum fólki, og hesir morgnarnir, tá ið pápi einsamallur fór við rossavagni oman til Havnar við líki, sum skuldi førast út á bygd, bóru eitt sovorðið myrkur og illveður inn í meg, at eg øtaðist og mátti verja meg á onkun hátt. Hetta er uppi í mínum fyrstu barnaminnum, og tað gríslandi ljóðið frá vagnhjólinum oman eftir vegnum myrkar vetrarmorgnar hongur enn í oyrunum eins og gandað fast«.
Mannkomin gav hann minninum hetta snið í yrkingini »Ganga nú á meg minnini«, sum yrkt er faðirinum til áminningar:
»Ganga nú á meg minnini,
mær goymdu oyru og eygu:
Dalurin fagri, mín barnaheimur,
millum brattar og brúnar heygar -
faðir mín flutti tey sjúku til,
burtur frísk og tey deyðu.
Mangan morgun eg vaknaði,
stirðnaði treyst og gleði,
hoyrdi hóvspor og vagnahjól
braka á eyrutum vegi:
faðir mín einsamallur á leið
við líki av bygd fyri degi«.
Men hóast hesar døpru umstøður vóru kátar og góðar løtur at minnast á:
»Men sólskinsdagar við grønum bø
bjartir í minni branda,
teir róku burtur úr huganum
deyðaótta og vanda,
tá varð mín dalur eitt paradís,
har ljóst var og lætt at anda«.
Aftan á lokna skúlagongd í Havn, leitaði Karsten til Dánmarkar at vinna sær útbúgving innan landbúnað og fiskivinnu. Hann tók prógv sum cand. agro í 1936, seinni varð hann lic. agro, og bardagaárini arbeiddi hann og búði seg enn betur út at taka við starvi heima í Føroyum.
Í 1946 flytur hann heim og tekur við starvi sum leiðari av niðursjóðingarvirki í Klaksvík, í 1950 verður hann settur sum leiðari av Fiskiídnaðarstovuni og flutti tá til Havnar. Í hesum starvi sat hann, til hann í 1970 legði frá sær við eftirløn, undantikin eru tíðarskeiðini 1954-1957, tá hann sum tekniskur ráðgevi sendur av FAO arbeiddi í Suðuramerikanska landinum Equador, og 1963-1967, tá hann sat í Føroya Landsstýri umboðandi Tjóðveldisflokkin. Sama flokk umboðaði hann á løgtingi, valdur í Suðurstreymoy, valskeiðið 1966-1970.
Karsten Hoydal hevur eisini sum ummælari, ritstjóri og fakfelagsmaður leikt týðandi leiklut á mentanarpolitiska økinum í Føroyum seinasta tríatiáraskeiðið; ritstjóri á tíðarritinum Varðanum var hann 1961-1972 og formaður Rithøvundafelags Føroya árini 1976-80.
Hann doyði í 1990.
Bókmentaverk:
Karsten hevur heilt frá ungum árum skrivað bæði í bundnum og óbundnum máli. Hann minnist seg hava yrkt sálm 9 ára gamal og sigur annars hetta um orsøkina til, at hann fór at skriva:
»Eg veit, at eg fór at yrkja, so skjótt sum eg rættiliga fór at sansa mínar umstøður, og eg giti mær, at eg eri farin at yrkja, av tí at mínar umstøður vóru høpisleysar. Eg havi ivaleyst við at yrkja roynt at leita meg fram til eina djúpari ætlan enn hana, eg fann í teimum viðurskiftum, eg livdi í sum barn«.
Sannroynd er, at hetta serstaka barnaumhvørvið eigur stóran leiklut í samlaða skaldskapi hansara, kanska størstan í tí óbundna skaldskapinum.
Fyrsta yrking Karstens »Náttarljóð« kom á prent í Varðanum 12. bindi 1932. Í nívandi myrkri gongur unglingi ræddur á heiðini; tá tekur maður, staddur honum tætt undir lið, at tala á hann:
»Tú hugatungur tykist mær at sjá;
frø teg nú, tí dagur fer at rísa;
brátt skal eg í skaldagarð tær vísa,
har ið mangar fagrar, ljósar myndir
millum daprar lýsa«.
Unglingin tók av, og higartil hava føroyskar bókmentir frá ferðum hansara »í skaldagarði« fingið fýra yrkingasøvn:
»Myrkrið reyða« 1946, »Syngjandi grót« 1951, »Vatnið og ljósið« 1960 og heildarsavnið »Teinur og tal« 1972.
Yrkingarnar í fyrsta savninum mundu fleiri verða til undir seinna heimsbardaga og summar, m.a. tittilyrkingin, eru merktar av hesum. Kortini er hetta einki dapurt savn - tað rúmar kveikjandi náttúruyrkingum, djørvum ástaryrkingum og hugvekjandi minningarkvæðum.
Annað savnið er í størri mun enn hitt fyrra ein heild skipað við minningarkvæði um skaldabrøðurnar Janus og Hans Andrias í Áarstovu ávikavist sum inngangsljóði og útgangsljóði. Imillum hevur yrkjarin, sum hann sjálvur tekur til, »roynt at lagt ein tóna ella ein farra av tí døkka og ógreiða tíðarbili, sum vit í dag (t.e. um 1950) eru stødd í«. Eyðsýnt er, at atombumbuvandin er komin inn í føroyska yrkingalist við hesum savni.
Heitið »Vatnið og ljósið« lýsir triðja savnið ógvuliga væl. Náttúruyrkingarnar eiga yvirvald,
»Flóðir av ljósi
streyma millum heygar,
tungar myrkar heygar, nátt seig niður á,
langt burtur frá mær
lygnir á sjónum,
skínur av vatni bæði burtur og hjá«,
men her eru eisini ástaryrkingar og minningarkvæði at finna.
Fimti bólkur í heildarsavninum eitur »Seinni yrkingar«. Umframt kantaturnar »Songur til Studentaskúlan« og »Songur til Listaskálan« finna vit her frálíku yrkingina »Á flogvøllinum í Rimini, august 1968«, ið er dyggasta mótmæli móti hernaðarkappdubbing, føroyskur skaldskapur eigur:
»Veingjabornu Gongurólvar
tit mínir brøður
vilstir av leið,
víða um heimin
boðberar deyðans -
hvør blásti inn í tykkum
yndi til ýlandi fuglaherin,
stóru, svørtu eggini
troðin við eldi og oyðing. -
----
Barnaleikur í túninum
steðgar og doyr burtur
av tykkara deyðiliga duni«.
(brot)
Sætti bólkur í høvuðssavninum eru 24 týðingar eftir danirnar Knud Rasmussen og Tom Kristensen, amerikumenninar Walt Whitman og Edgar Lee Masters og chilenaran Pablo Neruda.
Í 1977 kom savnið »Frændarøddir« við týðingum eftir norðmonnunum Rolf Jacobsen og Knut Ødegárd og íslendingunum Einar Bragi og Stefán Hørður Grímsson, og í 1981 kom savnið »Føroyskar speglmyndir« við týðingum eftir danan Hans Mølbjerg.
Týðari er Karsten frálíkur. Málsligi búnin er lýtaleysur og innihaldsliga hepnast týðingarnar altíð væl.
Fyri Studentafelagið í Keypmannahavn legði hann í 1961 til rættis útgavu av úrvaldum yrkingum eftir Janus Djurhuus.
Fyrsta prosapetti frá hond Karstens er hugleiðingin »Búreisingur og búflytingur«, ið stóð í Varðanum 1937. Árini uppeftir finna vit so av og á slíkar hugleiðingar, endurminningarstubbar og rættiligar stuttsøgur í »Varðanum«, »Jólum uttanlendis« og »Útiseta«, men ikki fyrr enn í 1971 kemur fyrsta prosaverk høvundans »Leikapettið«.
Bókin kann skipast í tríggjar bólkar, hin fyrsti rúmar trimum endurminningarsøgum úr barnaárunum í Hoydølum: »Summarkvøld við Roekalk, »Lítla gula húsið«, »í kirkjutíð«, annar fevnir um tvær endurminningarritroyndir »Ross og fólk« og »Skógvar«, meðan triði rúmar seks fiktivum stuttsøgum, fýra tiknar úr føroyskum umhvørvi, ein úr Keypmannahavnarumhvørvi og ein úr Suður-Amerikanskum umhvørvi.
Málsliga og innihaldsliga er hetta eitt sera ríkt søgusavn, sum prógvar, at Karsten er annað enn lyrikari burturav.
Við barnabókini »Heðin, Marjun og tjøldrink 1979, hevur hann eisini prógvað, at hann hevur frálíkt hegni at siga frá fyri børnum.
Karsten Hoydal er fjøltáttaður høvundur, sum verður at standa sum eitt hitt størsta yrkjaranavnið, tá um náttúrulyrikk er at røða - endurnýggjari bæði á formliga og innihaldsliga økinum.
(GG. Seinast dagført í 1983). Sí eisini.
Á vári í 1940 hertóku týskarar Danmark, og hetta skapti her heima á landi eina ótrygga støðu, tí øllum var greitt, at ikki kundu Føroyar nú stýrast úr Danmark sum frammanundan.
Tjóðin var sum so mangan í tvíningum.
Ein partur vildi beinan vegin hava føroyskt ríki sett á stovn, føroyingar skuldu sjálvir taka ræðið í landinum fult út og skipa fyri í øllum viðurskiftum, meðan annar partur tók undir við amtmanninum, sum vildi leggja ábyrgdina fyri landsins stýri á løgtingið sum fólksins valda umboð og á amtið sum umboð fyri danska ríkið.
Trætan varð í fyrstu atløgu loyst, við tað at Bretland hersetti Føroyar við tí lyfti, at hermenninir skuldu takast aftur, tá ið kríggið var endað.
Hersetingin vardi í fimm ár, og tá ið hon í 1945 var lokin var øllum greitt, at ikki bar til at fara aftur í gomlu amtsstøðuna, sum verið hevði í gildi upp til 1940.
Einki úrslit spurdist burtur úr samráðingum millum danskar og føroyskar politikarar, og í 1946 setti danska stjórnin fram uppskot um eina fólkaatkvøðu, sum skuldi haldast 14. september hetta árið.
Úrslitið av fólkaatkvøðuni var, at ein meiriluti atkvøddi fyri loysing, meðan tey, ið atkvøddu fyri danska stjónaruppskot-inum, vóru í minniluta.
Hetta úrslit skapti mikla øsing, tingið varð sent heim, og aftur fóru føroyskir politikarar til Danmarkar. - Úrslitið av teirra samráðingarroyndum var heima-stýrislógin, sum varð sett í gildi 1. april 1948.
Minni enn so allir føroyingar vóru nøgdir við gongdina hetta trýára skeiðið eftir krígslok, og misnøgdin hevði m.a. við sær, at Tjóðveldisflokkurin sá dagsins ljós; hann stillaði upp á fyrsta sinni til løgtingsvalið í 1950 og fekk tveir mans valdar.
Samfelagsliga henda eisini stórbroytingar hetta 10-ára skeiðið. Heimsbardagin hevði tað við sær, at eftirspurningurin eftir feskfiski var alstórur í Onglandi, prísurin fór tí upp stórliga, og at kalla allur føroyski fiskiflotin legði seg eftir at flyta ísfisk - fyri tað mesta keyptur í Íslandi niður á bretska marknaðin.
Hesin starvsháttur kravdi lítið manningartal, og hetta hevði við sær, at fleiri fiskimenn løgdust uppi, tó fekst so við og við tann skipan í lag, at menn helst ikki máttu vera við meira enn tveir túrar í senn.
Hetta var vandasigling, og nógvir vóru teir, ið bøttu við lívinum; hesi fimm árini fórust 24 skip við tilsamans 124 monnum av krígsávum.
Stórur eftirspurningar og lágt manningartal hevði við sær øktar inntøkur hjá tí einstaka, men veruliga gullið spann reiðarin, sum heima í flógvari skrivstovu sá peningin fløða í kassan, meðan fiskimaðurin gantaðist við deyðan á havinum breiða.
Hetta var í mangar mátar ein avlagað tíð, og sum vera man hava høvundar okkara roynt at lýst hana, vit nevna *skaldsøguna »Í Sortanum« hjá Williami Heinesen, *sjónleikin »Og tó skínur sólin« hjá Valdemar Poulsen og *stuttsøguna hjá Heðini Brú »Tvinnir eru kostirnir«.
Tá heimsbardagin brast á, og alt samband Danmarkar og Føroya millum varð kvett, vóru nógvir ungir føroyingar staddir í Danmark í lestrarørindum. Fyrra helming av fýratiárunum verður føroyskt mentanarlív tískil tvíbýtt, vit tosa um bókmentir, ið skaptar vóru av føroyingum í útlegd og um bókmentir skaptar av føroyingum heima á landi. Aftan á krígslok í 1945 kemur so dastið av teimum, ið virkað høvdu í Keypmannahavn útlegdarárini, heim aftur, og seta teir eisini dám á mentanarlívið heima á landi fýratiárini at enda, ja, summir heilt upp at okkara døgum.
Upp til 1940-leitið er fosturlandsyrking við rími og regluligum ørindislagi nógv hin vanligasti yrkingarháttur í føroyskum skaldskapi. Eisini yrkjarar úr yngri ættarliðum halda seg á tráddum gøtum: Karsten Hoydal, ið 20 ára gamal stígur fram í Varðanum, 1932, og Regin Dahl, sum 18 ára gamal leggur til brots í sama tíðarriti, 1936.
Hesir báðir eru høvuðsnøvnini, ið mynda fýratiárini á lyriska økinum; teir bróta við og við við gamlan yrkingarhátt og lyfta formliga og innihaldsliga føroyskan bundnan skaldskap eitt stig fram á leiðina.
Staddir í hersettum landi avbyrgdir frá heimlandinum funnu føroyingar fragd í at hitta landsmenn tíðum, og ongantíð hvørki fyrr ella seinni man samanhaldið føroyinga millum hava verið so gott sum hetta fimm ára skeiðið 1940-45.
Feløgini vóru mong og sera virkin: Føroyingafelag, Hitt føroyska kristiliga ungmannafelagið, Studentafelagið, Ungmannafelagið Oyggjaframi, Itróttafelagið, Róðrarfelagið, Føroyska kirkjuliðið, Talvfelagið, Listafelagið o.o.
Í 1941 varð farið undir útgávu av *tíðarriti, ið fekk navnið »Búgvin«. Blaðið var fjúrtandadagsblað, tað kom út regluliga við 24 nr. árliga fimm tey fyrstu árini, seinasta árið, 1946, komu út 19 bløð, hitt seinasta 1. oktober - góðar 14 dagar aftan á fólkaatkvøðuna heima í Føroyum.
Fimm mans stjórnaðu »Búgvanum« hesi seks árini. Jóannes Rasmussen úr Havn var blaðstjóri á fyrstu 5 bløðunum 1941, Sigurð Joensen frá Gjógv var blaðstjóri restina av 1941, 1944 og 1945, Hanus Vang (við Høgadalsá) úr Kaldbak 1942, Erlendur Patursson úr Kirkjubø 1943 og Dánjal Pauli Danielsen úr Miðvági 1946.
Tað varð alt fyri eitt væl umtókt, tá fólk tóku seg saman at geva hetta sambindingarlið føroyinga uttanlendis út. Haldaratalið øktist í hvørjum og var 580, tá pappírstrot steðgaði vøkstrinum. Haldarar vóru í Danmørk, Noreg, Svøríki, Týsklandi og Sveits. Eisini eydnaðist at fáa »Búgvan« til Føroya í stríðsárunum.
Í »Búgvanum« var orðið øllum frítt, og í alt hava eini 70 - konufólk og mannfólk - skrivað greinir í tað. Her varð mangt havt á lofti. Menn skrivaðu um fossamál, fiskiskap, landbúnað, ídnaðarmál, kola- og leirmál, peningamál, stjórnarmál, skúlamál, ítróttamál, menningarmál o.s.fr., ella við øðrum orðum um øll samfelagsmál - handlig og andlig. Har umframt komu í blaðið søguligar greinir, skaldsligar greinir, søgur, yrkingar, tíðindi úr Føroyum o.m.a.
Ikki var ókent tá heldur at geva út jólabløð. Í 30-árunum kom heima í Føroyum »Jól í Føroyum«. Bókadeild Føroyingarfelags gav í 1940 út heftið »Jól uttanlendis«, sum kom øll árini til og við 1944. Ritstjórar á jólablaðnum vóru Karsten Hoydal og Regin Dahl. Vit bíta »Jól uttanlendis« komu út í tíðarskeiðinum 1940-44. merki í, at prósturin og Føroyavinurin Gudmund Bruun (1891-1956) skrivar inngang í øllum fimm heftunum, meðan Chr. Matras og Trond Olsen lata væl av tilfari.
Av øðrum tíðarritum, hetta umhvørvið skapar, nevna vit »Samfelagsrit«, sum Erlendur Patursson stjórnaði og sum kom út fýra ferðir í tíðarskeiðinum 1945-1952, og »Útiseta« árbók Føroyingafelags í Keypmannahavn, sum kom út árini 1945-1952 við Karsteni Hoydal og Christiani Matras sum ritstjórum.
Úr: Árni Dahl: Bókmentasøga I-III. Fannir. 1980-83.


text:
Meistaradeild menn: ÍF tikið oddasessin
Sunnudagin tók ÍF oddasessin frá Mjølni, sum hevur ligðið á odda alt kappingarárið.
Mjølnir og ÍF møttust júst fyri viku síðani í hálvfinaluni í steypakappingini, og tá vann ÍF 3-1, so lagt var upp til ein spennandi dyst millum hesi liðini í Klaksvík í sunnudagin.
Og tvey av settunum gjørdist jøvn. Fysta settið endaði 26-24 til ÍF og triðja settið endaði 31-29 til ÍF, so munurin var ikki stórur. Munurin í øðrum setti var tó eitt sindur størri, 16-25.
Við hesum 3-0 sigrinum kom ÍF fremst á stigatalvuni og liggur nú á odda við 24 stigum.
Ein annar dystur var eisini í meistaradeildin um vikuskiftið. Fleyr og SÍ møttust í Havn. og hesin dysturin var eisini spennandi og endaði við at Fleyr vann 3-2. Settini endaðu 29-31, 25-21, 21-25, 25-22 og 15-11.
Tvey tey fremstu liðini skulu spæla FM-finaluna.


text:
Gary Lynch sigur at fyritøka hansara hevur økt søluna við 90 prosentum seinastu tvær vikurnar.
Her er hann avmyndaður við ein bunkara undir gerð fyrr í ár, skrivar NRK.
Eisini aðrir framleiðarar boða frá øktum eftirspurningi frá fólki sum vilja fyrireika seg til eitt møguligt álop frá norðurkoreanarum.
Størsti framleiðarin í USA, Texas-fyritøkan Rising S company, sigur seg hava havt eina tvífalding í eftirspurninginum seinastu tvær vikurnar, sambært Fox News.
Dagligi leiðarin Gary Lynch sigur við miðilin, at frammanundan var Japan størsti marknaðurin Japan, men nú koma fyrispurningar frá kundum á vesturstrond USAs.
Summar fyritøkur lýsa við heimabunkarum við vælútgjørdum køki, spa-rúmi og biljardborði fyri at fáa tíðina at ganga meðan óliviligt er uttanfyri.
Um tú veitst okkurt, sum VP ikki veit - skriva so til vp@vp.fo


text:
Ingi Samuelsen
09.02.2018 - 07:33
Tíðindi > Tíðindi > Kongalig
Henrik prinsur hevur aftur fingið heilsutrupulleikar. Danska kongshúsið sigur í eini fráboðan í morgun, at støða hansara er ”álvarsliga versnað”.
Støðan hjá prinsinum hevur fingið danska krúnprinsin, Fríðrik, til at bróta ferð sína til opympisku leikirnar í Suðurkorea av, og hann er nú á veg heim aftur til Danmarkar.
Henrik prinsur varð lagdur inn á Ríkissjúkrahúsið seinast í januar. Seinni kom fram, at prinsurin varð kannaður m.a. fyri ein knykil í vinstra lunga.
83 ára gamli prinsurin varð eisini innlagdur í summar. Í heyst boðaði kongshúsið frá, at hann hevði demens.
Kongshúsið hevur í løtuni ikki meira at siga um málið, verður sagt.


text:
Ari av Rana
13.02.2018 - 21:46
Ítróttur > Ítróttur > Fótbóltur
Tveir dystir vórðu spældir í Champions League í kvøld. Hetta vóru fyrstu 1/8-finalurnar í ársins kapping.
Á Allianz Stadium í Torino í Italia, syrgdu Juventus og Tottenham fyri, at 1/8-finalurnar byrjaðu við einum braki. Longu eftir níggju minuttir var støðan 2-0 til heimaliðið. Eftir tveir minuttir skoraði Gonzalo Higuain fyrsta málið, tá hann sera hegnisliga sparkaði bóltin í málið. Sjey minuttir seinni setti sami Higuain bóltin í málið við brotssparki.
Harry Kane, sum hevur spælt framúr væl í ár, tryggjaði sær, at Juventus ikki komu alt ov væl í gongd, tá hann rundaði Buffon, og legði bóltin í málið eftir 35 minuttir.
Gonzalo Higuain hevði møguleikan at leggja heimaliðið framum við tveimum málum, tá Juventus fekk sítt seinna brotsspark eftir 45 minuttir. Higuain sparkaði tó á tvørtræðið. 2-1 og liðini fóru til hálvleiks.
Í seinna hálvleiki var tað Tottenham, sum spældi betri. Og eftir 72 minuttir javnaði Tottenham, tá danski Christian Eriksen snildiliga setti bóltin í málið til endaligu støðuna 2-2.
Manchester City lat onga iva verða um hvat lið var betri, tá teir á útivølli vunnu heili 0-4 á Basel. Í fyrra hálvleiki skoraði Manchester City trý mál uppá níggju minuttir, tá Ilkay Gundogan, Bernardo Silva og Sergio Aguero skoraðu eftir 14, 18 og 23 minuttir.
Ilkay Gundogan skoraði sítt seinni mál og fjórða málið hjá Manchester City eftir 54 minuttir.
Við úrslitnunum í kvøld er eingin ivi um, at tað eru tey bæði ensku liðini, sum hava tað betra útgangsstøðið, tá seinnu dystirnir verða spældir um 7. mars.
Dystirnir í kvøld:
Basel – Manchester City 0-4
Juventus – Tottenham Hotspur 2-2


text:
[This text is not available in English]
Sjampanju Brunch í Mentanarhúsinum í Fuglafirði
Í samband við at Prince Harry – sonur prinsessu Dianu – og filmstjørnan Megan Markle vera gift 19. Maj, fer Mentanarhúsið í Fuglafirði at bjóða til risa sjampanjubrunch samtíðis, sum vígslan fer fram í Onglandi.
Á hesum tiltakinum fær man eisini spennandi brúdleyps-íblástur, samtíðis sum man fær høvið at síggja vígsluna á stórskíggja.
Ein fær høvið at smakka leskiligan mat og pinnamat, frukt og leskiliga brúðarkøku og brúsandi drykkir.
Eisini sleppur tú at sita í marglætisbilum og kenna teg sum eina rætta brúður ella brúðgom ella sum eitt verðuligt royalt brúðarpar.
Ikki síðani 1956, tá Fúrstin Rainier úr Monaco giftist við filmstjørnuni Grace Kelly, hevur verði eins stórur áhugi í einum royalum brúdleypi íroknað filmstjørnur. Eitt nú kostar kjólin hjá Megan Markle 1. millión krónur. Hetta er tætt við prísin á brúðarkjólanum hjá Dianu, sum kostaði 1,1 millión.
Tað er nú summarið byrjar!
Kl: 10.00 – Check-inn til Sjampanjubrunch í Mentanarhúsinum.
Brúdleypið koyrir á stórskíggjanum.
Kl: 11.00 – Gestirnir koma í St. Georges Chapel í Windsor Castle.
Vit fylgja sjálvandi við og hyggja eftir flottum kjólum og klæðningum.
Kl: 12.00 – Sig “Ja” – Kongaligt brúdleyp.
Vit bíða spent til Megan kemur í kirkjuna og sigur ja til sín prins.
Kl: 13.00 – Brúðarparið kemur úr kirkjuni.
Vit fylgja glað við. Kl: 14.00 – Takk fyri í dag.
Atgongumerkið gevur tær:
Lekkran sjampanjubrunch, drykkjuvørur og beinleiðis stroyming frá kongaliga brúdleypinum úr Onglandi á stórskíggja.
Eina rúgvu av íblástur til brúdleyp og stórar veitslur.
Beinleiðis prát við framvísarar og seljarar :
DP-Køkur
Fuglafjarðar Ellisakfør
Blómuhandilin Flora
Mentanarhúsið
Lykke Limo
Brúðarprýði - Tykkara dreymar, okkara áhugi
Blómuhandilin Orkis
Várperlan
Føroya Bjór
Magna Jacobsen - Kokkur
Odwear
Smakking av brúðarkøkum, kaffi/te
Gevið gætur: Sessirnir eru ikki í talrøð og máltíðirnar eru við vøkur rund uppdekkaði borð, í stóra stásiliga salinum í Mentanarhúsinum.
Kostnaðurin er EINANS 150kr áðrenn 19. maj.


text:
Handkeypssølur
Ein handkeypssøla er eitt sølustað frá apotekinum, ið er innrætta í einum øðrum handli. Handkeypssølir kunnu selja hondkeypsheiligvág, ið er egna at verða selt uttanfyri apoteki. Tað er Landsapotekarin, ið avgerð, um heiligvágurin kann seljast í eini handkeypssølu.
Tað starvast ikki apoteksfakligt starvsfólk á hondkeypssøluni.
Handkeypssølur knýttar at Tjaldurs apotek kunnu finnast her
Handkeypssølur knýttar at Norðoya apotek kunnu finnast her
Handkeypssølur knýttar at Eysturoyar apotek kunnu finnast her
Handkeypssølur knýttar at Suðuroyar apotek kunnu finnast her


text:
Jens Hákun Leo
11.01.2017 - 13:31
Tíðindi > Tíðindi > Danmark
Vátt er nú komið í reiðrið ímillum løgreglufólk í Svendborg og løgregluleiðsluna á Fjóni í Danmark.
Hetta kemur til sjóndar í blaðnum Fyens Stiftstidende, har ið løgreglumaðurin, John Arly Henriksen, í fyrstu atløgu, tann 6. januar, gjørdi vart við sína misnøgd við, at løgregluleiðslan á Fjóni seint í desember, sambært honum, gav løgreglufólkunum í Svendborg boð um at geva bøtur fyri 4,5 milliónir krónur innan ársenda.
Í aðru atløgu gjørdi Johnny Schou, politiinspektørur á Fjóni, vart við, at talan var um eina misskiljing, og at løgregluleiðslan á Fjóni einans hevði givið løgreglufólkunum í Svendborg boð um at hava eitt neyvari eftirlit við framd brot á ferðslulógina um jóltíðir, hetta sum ein partur av málsetninginum hjá løgregluni at halda ta árligu kvotuna uppá 12.200 bøtur, sum løgregluleiðslan hevði sett sær fyri at geva fyri árið 2016.
Men nú hevur so Birger Jensen, løgreglumaður í Svendborg, talað at Johnny Schou í einum lesarabrævi í Fyens Stiftstidende í gjárkvøldið, har ið hann vísir á, at...
- Tá ið Johnny Schou í lesarabrævi sínum vísir á, at talið á brotum á ferðslulógina einki hevur við fíggjarstøðuna hjá løgregluni at gera, úttalar hann seg annaðhvørt ímóti betrivitandi, ella hevur leiðslan ikki samband við undirsáttar sínar.
- Fleiri løgreglufólk á Fjóni liggja inni við teldupostum, har ið tað greidliga framgongur, at vit fingu boð um at geva bøtur fyri serlig brot á ferðslulógina – ikki við ferðslutrygdini fyri eyga, men við tí fyri eyga at tryggja løgregluni á Fjóni 4,5 milliónir krónur til fíggjarætlan tess.
Birger Jensen sigur víðari, at løgreglufólkið í Svendborg gjørdi tað, tey kundu fyri at skriva so nógvar bøtur sum gjørligt, men at borgararnir vóru somikið lýdnir mótvegis ferðslulógini, at tey eftir øllum at døma ikki megnaðu at fáa tær umbidnu 4,5 milliónir krónurnar í kassan. Hetta er, sambært honum, gleðiligt, tí at borgarar, sum eru lýdnir mótvegis ferðsulógini, eru betri fyri samfelagið enn tal á bótum og árligar kvotur uppá so og so nógvar bøtur.
Birger Jensen hartar at enda løgregluleiðsuna á Fjóni við at føra fram, at...
- Um tann ovasta leiðslan og Johnny Schou meta, at boðini, sum vórðu send til okkum seint í desember, vóru rong, gev so tí rætta viðkomandi eina nøs heldur enn at finnast at okkum, tí arbeiðandi fólkinum. Verið erlig! Vit royna at fáa tingini at koyra so væl sum gjørligt til dagligt, hóast umstøðurnar sum tit bjóða okkum og medborgarunum. Eg havi sagt tað fyrr, og sigi tað fegin aftur: ein leiðsla, ið ikki er sinnað at lurta eftir arbeiðarum sínum, hevur uppiborið at verða skift út.
Greinin við Johnny Schou, politiovasta á Fjóni, kann lesast her.
Lesarabrævið hjá John Arly Henriksen, løgreglumanni í Svendborg, kann lesast her.
Lesarabrævið hjá Birger Jensen, løgreglumanni í Svendborg, kann lesast her.
Brævið, sum løgreglufólkini í Svendborg fingu frá løgregluleiðsluni á Fjóni, sæst niðanfyri.
Mynd: Fyens Stiftstidende.


text:
20. Mai 2018
Seinasti kappingardagurin í Arctic Open í Nuuk hevur verið í dag, og her sluppu teir seks føroysku spælararnir at royna seg sjálvar. Á skránni var nevniliga einmansleikur – bæði hjá kvinnum og monnum....
19. Mai 2018
Í kvøld hevur tvímansleikur, bæði hjá kvinnum og monnum, verið á skránni í Nuuk, har Grønland hetta vikuskiftið er vertur fyri Arctic Open. Av tí at tað er ólíkatal av føroyskum leikarum –...
19. Mai 2018
Blandaði tvímansleikurin í Arctic Open er nú av, og tað var føroysk luttøka allan vegin í finaluna. Tað vóru nevniliga báðir føroyameistararnir í einmansleiki, Fróði Fríðason Jensen og Henrietta Nielsen, ið myndaðu stinna parið, sum spældi seg í finaluna. Í finaluni spældu tey bæði...
19. Mai 2018
Føroysku mans- og kvinnulandsliðini í borðtennis eru í hesum døgum í grønlendska høvuðsstaðnum, Nuuk, har tey luttaka í Arctic Open. Hetta er ein árliga afturvendandi kapping ímillum Føroyar, Ísland og Grønland. ...
17. Mai 2018
Við hesum verður lýst til aðalfundar í Borðtennissambandi Føroya 1. juni.Skrá smbrt. lógum sambandsins.Tíð og staður kemur seinni.1. Val av orðstýrara. 2. ...
16. Mai 2018
Um vikuskiftið fara føroysku A-landsliðini hjá kvinnum og monnum í borðtennis til Grønlands at kappast, har tey frá fríggjadegnum til sunnudagin luttaka í Arctic Open
07. Apr 2018
Fróði F. Jensen og Hallur Thorsteinsson leiktu spennandi finalu, har Fróði stóð eftir sum vinnari - eftir at hava verið aftanfyri 1-3 í settum. Hann kom tó afturíaftur, og vann 4-3. ...
07. Apr 2018
Nakrar myndir frá innleiðandi kappingunum fríggjakvøldið, og onkur myndin frá finaluni hjá kvinnum.Annars verður víst til Facebook bólkin hjá Borðtennissamband Føroya, tá um úrslit ræður. ...


text:
Tangspógvi
Tangspógvi (frøðiheiti - Numenius arquata) er góður at kenna frá spógvanum, av tí at hann er nógv størri. Nevið er óføra langt, og tjúkt hareftir. Í Føroyum og Íslandi eigur hann ikki, men annars um alt Norðurevropa, í Noregi líka norður til Norðkapp. Haðani kemur han til Føroyar um heystið, tá ið hin spógvin er farin, og rýmir so frá okkum, tá ið hin spógvin er afturkomin. Mest heldur hann seg í fjøruni, ella lágt á bø og haga. Hann vaðar nógv á sjónum og dugir eisini at svimja. Harðmæltur er hann; eitt snjalt "hújid" hoyrist stundum frá honum, bæði tá ið hann flýgur, og tá ið hann situr. Styggur er hann, og so varin, at tað er sjáldan at koma honum í skotmála. Aðrir fuglar, sum eru um vegir, duga væl at skyna á, tá ið hann varnast vanda, og skunda sær eisini burtur.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Hví stuðla barni?
At stuðla einum barni kann broyta alt lívið hjá barninum. Við at stuðla einum barni við skúlagongd, gert tú veruligan mun hjá einum av teim fátækastu børnunum í heiminum. Harumframt hevur tú møguleika at ávirka gerandisdagin hjá barninum so nógv ella lítið, sum tú hevur hug til. Tú kanst seta teg í samband við barnið við brævi, einari føðingardagsheilsan ella við einum jólakorti. Hetta kann verða byrjanin til eitt samband fyri lívið.
Hvussu kann eg stuðla?
Fyrst av øllum velur tú eitt barn, sum tú ynskir at stuðla. Tá tú ert skrásett/ur sum stuðul byrjar at stuðla barninum hvønn mánaða við at flyta pening á serskilda kontu hjá ABC Barnahjálp. Tín peningur verður oyramerktur til barnið, sum tú hevur valt og verður tískil ikki brúktur til nakað annað. Samstundis tryggja vit tær, at tín peningur fer óskerdur til títt stuðulsbarn í ABC skúlanum.
Uppmøting á skúlanum gevur ókeypis mat og læknahjálp.
Hvussu nógv kostar tað at stuðla?
At stuðla einum dagskúlabarni kostar 200 krónur um mánaðin – tað er einans umleið sjey krónur um dagin. At stuðla kostskúlabarni kostar 285 krónur um mánaðin og er tað undir 10 krónur um dagin.
Kann eg skriva til mítt barn? Kann eg vænta at fáa nakað svar aftur?
Tá tú hevur funnið júst títt stuðulsbarn, senda vit tær eina frágreiðing um barnið saman við eini mynd.
Tú ert altíð vælkomin at senda barninum brøv og tú fært eisini føðingardagin at vita, soleiðis at tú kanst senda barninum eina føðingardagsheilsan – harumframt mæla vit eisini til, at tú sendir eina heilsan á jólum. ABC barnahjálp umsetir brøvini til móðurmálið hjá barninum, um barnið ikki skilur enskt.
Hóast børnini altíð eru glað fyri at fáa heilsanir, so kunnu vit ikki trygga, at tey svara øllum brøvunum aftur. Nøkur børn ynskja tó sjálvi at skriva aftur og hava regluligt samband við stuðlarnar – serliga, um til ber at samskifta á sama tungumáli.
Kann eg senda gávur til mítt barn?
Ja, tú kanst! Gávurnar skulu tó helst ikki verða størri til støddar enn ein A5 brævbjálvi. Orsøkirnar til hetta eru fleiri:
- Sum oftast verður tollur lagdur á størri pakkar. Tollin skal familjan hjá stuðulsbarninum sjálv gjalda fyri at fáa pakkan við heim. Og hetta hava tey ikki ráð til, tí tey eiga ongar pengar.
- Størri pakkar verða eisini oftari burturmistir enn teir lítlu pakkarnir. Minnist til, at ein rúgva av fólki fáa pakkan í hondina, áðrenn hann kemur longu leiðina fram til bústaðin hjá stuðulsbarninum. Fleiri av hesum fólkunum (postfólk o.o.) eru sjálvi øgiliga fátøk og tískil kanska ikki altíð so reinlynt. Tí kemur fyri, at pakkarnir verða stolnir á leiðini til barnið.
- Harumframt er størri vandi fyri at gera skaða á ein stóran pakka á longu ferðini frá tær til stuðulsbarnið.
Fyrisitingarligur kostnaður
Fyrisitingin hjá ABC barnahjálp tekur einki gjald fyri arbeiðið við samskfitinum til børnini. Vit eru sera takksom fyri arbeiðið hjá óløntum hjálparfólki og er hetta eisini viðvirkandi til at minka um kostnaðin.
Fyrisitingin av ABC barnahjálp verður fíggjað við stuðli frá fyritøkum og einstaklingum, sum ynskja at stuðla rakstrinum.
Hækkar gjaldið, tá barnið verður størri?
Meginreglan hjá ABC Barnahjálp er, at vit siga stuðlunum frá beinanvegin, um gjaldið hækkar. Skuldi hetta verið ein trupulleiki, so ber tó til at halda fast við upprunagjaldið, um munurin ikki er alt ov stórur.
Hvat hendir, um eg ynski at gevast við at stuðla?
Beinanvegin, eitt barn kemur inn í skipanina, bindir ABC barnahjálp seg til barnið. Men vit skilja teg, um umstøður tínar broytast soleiðis, at tú ikki framhaldandi ynskir at stuðla barninum – og vit royna tá at finna ein nýggjan stuðul til barnið skjótast gjørligt.
Vinarliga sig okkum frá beinanvegin, um tú ynskir at gevast við at stuðla. Um tað er møguligt hjá tær at siga okkum frá áðrenn seinasta gjaldið er hetta enn betri. So finna vit skjótast gjørligt ein nýggjan stuðul til barnið og menningin av barninum heldur ótarnað fram.
Hvussu kann eg trygga mær, at mín peningur kemur óskerdur fram til mítt barn?
ABC barnahjálp arbeiðir einans í londum, har ABC barnahjálp eisini er stovnað. Á henda hátt trygga vit okkum, at peningurin einans verður handfarin av fólki, sum vit hava álit á og eri í regluligum sambandi við.
Gjøgnum árini hava vit ment ein fíggjarligan tryggleika, sum ger tað trupult at brúka peningin á skeivan hátt ella at missa hann burtur. Á hvørjum ári leggur ABC barnahjálp fram grannskoðaðan roknskap og frágreiðing.
ABC barnahjálp er ein non-profit felagsskapur og vit eru greið yvir, at framhaldandi stuðul av verkætlan okkara er treytaður av álitinum, sum stuðlarnir hava til okkara nýtslu av teirra peningi.
Árliga frágreiðingin er tøk at síggja hjá øllum, ið biðja um hetta (eitt lítið ómaksgjald kann verða tikið fyri hetta).
Kann eg vitja mitt barn?
Ja, tú kanst – hóast hetta krevur nógva fyrireiking av øllum, sum eru við í stuðulsverkætlanini. Ein ferð í triðja heiminum kann verða full av forðingum og strævin hjá einum, sum ikki er vanur við hetta. Fyri at hjálpa okkum at trygga tær, at ferðin verður ein jalig uppliving fyri bæði teg og barnið, biðja vit teg um at siga okkum frá í seinasta lagi tríggjar mánaðir, áðrenn ætlaðu ferðina.
Hav í huga, at um tú ikki tosar ella skilur tungumálið hjá barninum er møguliga neyðugt við einum tolki, sum kann vera hjástaddur og hjálpa tær at tosa við barnið.
Set teg vinaliga í samband við okkum, um tú ynskir meira kunning um eina slíka ferð.
Kann eg sjálv/ur velja barnið, sum eg ynski at stuðla?
Ja. Tá tú verður skrásett/ur sum stuðul kanst tú beinanvegin velja tær eitt barn út frá teim myndum og frágreiðingum, sum ABC Barnahjálp leitar fram til tín.
Søk um at stuðla einum barni longu í dag
Vinarliga set teg í samband við okkum, um tú ynskir at vera við í hesi verkætlan og vilt stuðla einum barni longu í dag.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Bátastevnan 2013
06.02.2013
Tíðindaskriv:
Leygardagin 25. mai verður árliga Bátastevnan í Vestmanna
Tað var í mai mánað 2002, at vestmenningar á fyrsta sinni skipaðu fyri Bátastevnu. Í ár verður stevnan hildin leygardagin hin 25. mai. Skipað verður fyri nógvum tiltøkum á keiøkinum og í ítróttarhøllini fyri bæði børnum og vaksnum. Nærri kunning verður á heimasíðuni vif.fo um bílegging av bátaplássum og plássum til húsvognar, umframt keyp av atgongumerkjum.
Sum vanligt verður suppa v.m. at fáa leygardagin, aftaná á siglingina av Fútakletti inn á Vestmanna. Seinni sama dag verður ymist at fáa til matna í tjaldinum á keiøkinum. Barnatiltak við mini-tivoli, fiskibrunni, tombola, andlitsmáling, bóltkasti o.ø. verður kl.16 leygardagin. Leygarkvøldið verður stóri Bátastevnudansurin. Arbeitt verður við at flyta dansin, sum altíð hevur verið í ítróttarhøllini, oman á keiøkið. Hetta hevur verið eitt serstakt ynski hjá gestunun, sum eru við bátum og húsvognum.
Vestmanna Ítróttarfelag bjóðar aftur í ár øllum áhugaðum vælkomnum á Bátastevnu leygardagin 25. mai.
VÍF
Kappróðrarneystið
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
27. Jul 2012
Hent at vita !!hjá tykkum, sum skulu standa vakt hjá okkum á Ólavsøku.Tit skulu møta 10 minuttir áðrenn tíð, í húsinum hjá Havnar Arbeiðskvinnufelag í Bøgøtu, har tit fáa vekslipengar. Tá vaktin er liðug, fara tit niðan aftur í Bøgøtu við pengunum.Í ár hava vit...
26. Jul 2012
Allir limir í Ljósinum eru vælkomnir at luttaka á skrúgonguni. Eitt sera hugnaligt afturvendandi tiltak á hvørji Ólavsøku. Vit hittast í Kommunuskúlagarðinum kl. 13.30. Heilsast og tosað saman, gamlir sum nýggjur limir. Stuttligt tá vit eru fleiri sum møta upp...
25. Mai 2012
Venjingarlegan byrjar fríggjarmorgunin 25 mai, fráferð kl. 09.05 frá Farstøðini í Tórshavn. Ferðin gongu til Keflavíkar í Íslandi.
Vit skulu verða burtur 25 mai til 28 mai og vit eru sera spent.
Myndarøðin er frá byrjan til fyrsta venjingartíma í Keflavík.
19. Mai 2012
Kvinnuunglingar Navn Felag lop nr forsk.bar nr biti nr gólv nr Samanlagt Nr. Vár B....
15. Apr 2012
PINKUR A Navn Felag Gólv Fía H. Smith HF ...
15. Apr 2012
Pinkur A Lop Forskotin barr Biti Gólv Tils. Christina Arge Ljósið 22,735 ...
15. Apr 2012
Piltar B Navn Felag Gólv Nr Lukvík Heðinson HF ...


text:
Bókasavnsfrálæra
Landsbókasavnið skipar fyri bókasavnskunning eftir umbøn frá eitt nú lærarum, skúlaflokkum, teimum, sum eru undir útbúgving ella granska, fjarlesandi, feløgum og øðrum áhugaðum.
Endamálið við kunningini er:
- at greiða frá Landsbókasavninum og lánireglunum
- at gera vart við, hvørjar tænastur og hvat tilfar Landsbókasavnið kann veita lánarum
- at læra luttakararnar at brúka bókasøvn, leitiskráir o.s.fr.
Kunningin, ið varir umleið 1 tíma, er ókeypis.
Landsbókasavnið skipar eisini fyri serligum skeiðum í leiting eftir bókmentum, greinum o.ø.
Hesi skeið eru ætlað granskarum, starvsfólkum, lærarum og næmingum, sum hava tilknýti til verkætlanirnar E-feingi og EBI (handbøkur á netinum).
Onnur drúgvari bókasavnsskeið mugu bíleggjast, og tá má avtala gerast um tíð, stað og prís.
Stovnstænastan skipar eisini javnan fyri kunning í leitiskipanini Aleph fyri stovnum, sum brúka hesa skipanina.
Umbøn um kunning fæst við at ringja til avgreiðsluna á 340 525, ella senda eini boð á unnp@landsbokasavnid.fo.


text:
Skúlin á Argjahamri
Trivnaðarætlan 2016
Virðisgrundarlag okkara er: Álit, ábyrgd, ágrýtni og ávirkan
Í Skúlanum á Argjahamri miða vit ímóti
· eini 0-hugsjón, tá talan er um happing
· at øll, næmingar og starvsfólk, skulu trívast og kenna seg væl í felagskapinum í skúlanum
· at øll skulu kenna seg viðurkend og vird í umhvørvinum á skúlanum.
Hugtøk
Ósemjur
· Ósemjur er tá talan er um ymisk sjónarmið millum tveir ella fleiri persónar. Ósemjurnar kunnu vera kropsligar ella í talu. Tað er av týdningi at gótaka, at vit ikki altíð eru samd.
· Kegl í orð og talu, eisini kropsliga. Ofta av vantandi vitan og virðing fyri sjónarmiðum hvør hjá øðrum.
Happing
· er tá onkur, ímóti vilja sínum, ferð eftir ferð í eitt ávíst tíðarskeið, er offur fyri ágangi frá einum ella frá fleiri persónum
· kann vera beinleiðis t.d.skump, eitt slag, herming, særandi orð ella útihýsing
· kann vera óbeinleiðis t.d., kropsmál ella látast ikki at síggja persónin
· er ágangur á ymiskum talgildum sosialum miðlum.
Støðan
Vit seta okkum sum mál at gera eina trivnaðarkanning skúlaárið 2016/2017, til tess a fáa betri innlit í, hvussu støðan er.
Fyribyrging
Hetta gera vit
· Vit hava ein trivnaðardag um árið. Endamálið er at menna og styrkja: Tolsemi, virðing, tryggleika, ágrýtni, álit, ábyrgd og ymiskleika.
· Skúlin skipar fyri foreldrafundum, floksfundum, samrøðum, spælibólkum, spæliliði, seturskúlum, evnisvikum og trivnaðarátøkum saman við næmingunum.
· Næmingar verða tiknir við í reglugerðum fyri flokkin.
· AKT – toymið, SSP lærari, heilsufrøðingur, skúlavegleiðari, serlærari og læraratoymið arbeiða fyri at allir næmingar trívast í skúlanum.
Leiklutur næminganna er týdningarmikil, tí tað eru jú teir, ið vita hvat rørist og vita um møguliga happing.
Næmingar skulu tora at siga frá, tá teir halda, at onkur ikki hevur tað gott.
Vit vænta av foreldrunum at tey í uppalingini læra barnið at tosa við virðing um onnur – og tora at siga frá á røttum staði, tá tey halda okkurt er galið. Foreldur eiga eisini í mestan mun stuðla uppundir skúlans arbeiði.
Blanda okkum uppí
Lærarar, foreldur og flokkurin skulu vera tilvitað um, hvussu næmingarnir trívast.
Tá vit varnast, at næmingur ikki trívist, skal flokstoymið hava ein fund um hetta og finna møguligar loysnir. Neyðugt er at toymið prátar við viðkomandi næming og gevur heiminum boð um støðuna. Um støðan er álvarslig, kunnu AKT, leiðsla, lesivegleiðari, heilsufrøðingur og barnavernd koma inn í málið.
Tá happing er staðfest
· Flokstoymið tosar við viðkomandi partar. Og flokkin um neyðugt. Eisini við viðkomandi familjur.
· Um neyðugt, so verða leiðsla, AKT-toymið, SSP lærari ella heilsufrøðingur boðsend.
· Foreldur verða kunnað um tiltøk í flokkinum ella kallað inn til samrøðu, um hetta er neyðugt.
Hvussu tryggja vit okkum at happingin ikki endurtekur seg
· Læraratoymið tekur javnan trivnað upp at venda á fundum.
· Toymið leggur tiltøk og ætlanir fyri trivnað í flokkinum og eftirmetir hesi.
Hvønn kunnu næmingar, starvsfólk og foreldur venda sær til við spurningum um, hvussu næmingar trívast sosialt.
· Næmingar fara til vaksnan persón, teir hava álit á: t.d. foreldur, flokslærara
· Starvsfólk fara fyrst til flokslærara/toymisleiðara
· Foreldur fara fyrst til flokslæraran/toymisleiðara
LEIÐSLAN
Fyri at fremja trivna og læring og fyri at arbeiða í móti happing í skúlanum, syrgir leiðslan fyri
· saman við AKT fólkum, at uppgávurnar eru greiðar í mun til happing
· at allir lærarar eru skipaðir í toymi, sum starvast um trivnað og læring hjá næmingunum
· at í hvørjari deild er AKT fólk, sum virkar kunnandi og stimbrandi í mun til trivnaðarspurningin
· at stuðla undir trivnaðartiltøk
· at tryggja at fyribyrgjandi arbeiði verður raðfest, soleiðs at starvsfólk og næmingar kunnu menna sínar førleikar
· saman við AKT og lærarum at eftirmeta trivnaðarætlanina í mun til nýggja vitan
Í gerandisdegnum skal leiðslan stuðla toyminum, men er mál av slíkum slag at bæði toymið og AKT hava roynt seg, kallar leiðslan avvarandi inn til at gera eina ætlan fyri at loysa málið.
Í tann mun tað letur seg gera, skal skúlin raðfesta menning av starvsfólkunum á trivnaðarøkinum.
Skúlin hevur útbúgvin starvsfólk, sum kunnu geva lærarum, sum kenna seg at mangla vitan á økinum, ráð og vegleiðing.
Samstarv í skúlanum
Samstarvið millum skúla og frítíðarskúla verður raðfest.
Toymini samstarva við frítíðarskúlan um felags mál.
Skúlastýrið
· er hoyringspartur í eini trivnaðarætlan
· virkar fyri at foreldrini taka ábyrgd av trivnaðinum hjá næmingunum
· samstarvar við felags foreldraráðið
· er bindilið millum leiðslu og foreldraumboð


text:
Reformatiónin – árin og áhugi í okkara tíð
19.10.2017 - 06:44 - Tíðindaskriv
Sunnudagin 29. oktober skipar Sankta Ólavs kirkjulið í Keypmannahavn fyri temadegi um reformatiónina. Tiltakið er lagt til rættis við heitinum ”Reformatiónin – árin og áhugi í okkara tíð”. Tað verður í Føroyahúsinum á Vesterbrogade 17A í Keypmannahavn og byrjar kl. 14.00. Tað er liðugt í seinasta lagi kl. 16.30.
Hetta tiltakið er í samband við, at 500 ár eru liðin, síðani Martin Luther kunngjørdi teir 95 setningarnar, ið seinni gjørdust grundarlagið undir reformatiónini. Endamálið við degnum er at varpa ljós á ta ávirkan, ið reformatiónin hevur havt á okkara tíð og hyggja eftir, hvønn áhuga og relevans reformatiónin hevur í dag.
Temadagurin verður skipaður við stuttum fyrilestrum við hvør sínum evni. Fýra fólk við ymsum fortreytum sita við pallborðið. Hvørt evni verður viðgjørt, sum tað sá út fyri 500 árum síðani og eftir hetta við nútíðareygum. Hevur hetta evnið áhuga í okkara tíð? Hevur tað ávirkað samfelag ella tankar hjá okkum, sum nú, 500 ár seinni, búleikast í Europa? Høvi verður at seta pallborðsluttakarunum spurningar og skifta orð við teir um evnið.
Luttakaranir eru:
Hans Andrias Sølvará, dekanur, Ph.d., undirvísingarleiðari í søgu: Reformatiónin – siðaskiftið.
Um tann týdning reformatiónin fekk fyri menningina fram ímóti tí verðsliga, fjølbroytta og tollynta samfelagnum, sum er kent vestanfyri í dag.
Jákup Reinert Hansen, Ph.d., lektari í kirkjusøgu: Reformatiónin – religiøs praksis.
Reformatiónin í Føroyum varð vovin inn í gerandisdagin hjá fólki, serliga heima við hús, við frálæru, lestri, bøn og sálmasangi. Hetta var tað almenna prestadømið. Hvønn týdning hevur tað almenna prestadømið í dag?
Borgny Brünings-Hansen, prestur, og Erla Højsted, sálarfrøðingur:
Stríðið at fáa góðkenning frá Guði – og øðrum menniskjum.
Hvussu finni eg ein náðigan Guð? Henda spurningin stríddist Luther við í kleystrinum. Hann trúði, at ein serligur levnaður má vera fyri at verða góðtikin av Guði. Henda leiðin førdi tó ikki Luther nærri tí Guði, sum hann leitaði eftir. Enn leita menniskju eftir eini lívsførslu, sum kann fáa tey at kenna, at tey eru góðtikin. Hvørjar leiðir ganga vit, og hvørjar spurningar seta vit fyri at finna svar?
Link til Facebook-event fyri tiltakið: https://www.facebook.com/events/1971388469812979


text:
Helgi Abrahamsen
Helgi Abrahamsen (føddur 24. november 1966 í Fuglafirði) er ein føroyskur politikari. Hann er sonur Óla og Sólrun Abrahamsen og er giftur við Oddbjørg Abrahamsen (fødd Frederiksberg). Tey búgva á Strondum og eiga trý børn: Sólrun (1993), Óli (1995) og Oda (2002).
Frá 1999 til 2008 var Helgi Abrahamsen floksskrivari hjá Sambandsflokkinum, og í hesum tíðarskeiðinum var hann rættiliga virkin í samfelagskjakinum. Síðani 2008 hevur hann verið løgtingsmaður fyri Sambandsflokkin. Hann er limur í Uttanlandsnevndini og Norðurlandaráðnum. Í 2010 - 2011 var hann formaður í Landsstýrismálanevndini og frá 2008 til 2011 var hann limur í Trivnaðarnevndini. Frá 2011 til 2015 var hann limur í Uttanlandsnevndini. Á løgtingsvalinum 2015 varð hann ikki endurvaldur.[1]


text:
Sloan hevur tilhald ķ Havn, men feršast dśgliga kring oyggjarnar ofta einsamallur, men eisini saman viš ųšrum. Um ašru ferš sķni til Fųroya skrivar hann m.a.: Mešan eg var į bygd, prędikaši eg Jesus, persónliga og alment, og yvirhųvur vóru fólk glaš um vitjanina, og eg varš bišin at koma aftur. Į summum stųšum lęrdi eg bųrnini onkrar sangir, so sum Kom til Jesus o.a. Eg prędikaši ofta į gųtunum, har stórt tal į fólki lurtaši eftir viš įhuga, serstakliga sunnukvųldini, og tį iš eg var lišugur, vóru taš mong, sum komu og sųgdu takk fyri taluna!
Ķ dagbók sķna skrivar Sloan m.a:
Eg siti her ķ kvųld ķ fremmandum landi; havi taš gott į hugnaligum gistingarstaši viš frķum uppihaldi. Havi havt ta gleši at prędika Jesus ķ kvųld, bęši į enskum og donskum. Mį Harrin signa Oršiš. Fólkiš lurtaši ógvuliga vęl eftir. Vitjaš veršur fleiri feršir ķ Noršoyggjum.
Um mųtini ķ Klaksvķk sigur Jįkup į Biskupsstųš, sum var fųddur ķ 1867:
Sloan bśši hjį Hans Jakku ķ Bśšunum, sum var śr Innistovu ķ Vįgi. Sloan plagdi at halda mųti ķ roykstovuni į Biskupsstųš. Nógv komu at hoyra hann syngja. Hann royndi at tala į donskum og hevši danskar sangbųkur at syngja śr.
Um višurskiftini viš prestin į Višareiši greišir Jįkup Biskupsstųš soleišis frį:
Presturin į Višareiši kom eina tķš at bśgva į Biskupsstųš, og Hanus bóndi var ķ iva um, hvussu presti mundi dįma, at hann lęt Sloan roykstovuna til mųti, men prestur baš hann bara lata Sloan fįa roykstovuna. Hann skuldi sjįlvur koma į mųti eisini.
Jś, mųtiš varš so hildiš, og tį iš Sloan var lišugur hann plagdi at hava stuttar talur tók presturin oršiš og helt fyri, at tķ, sum hann hevši hoyrt hendan mannin tala, kundi hann taka undir viš, taš hųvdu ųll gott av at hoyra. Jįkup segši, at hann var 12 įra gamal tį, so hetta hevur veriš u. 1879.
Fyrstu tķšina er ikki sjįldsamt, at bęši amtmašur og prestur eru į mųti hjį Sloan ķ Havn. Ein av prestunum, Ewaldsen, sum er prestur ķ Havn frį 1877 til 1883, kemur at tosa viš Sloan, um teir ikki kunnu arbeiša saman. Men hetta ber ikki til. Sloan kann millum annaš ikki góštaka lęruna um, at menniskju verša endurfųdd og innlimaš ķ samkomu Guds viš barnadópinum. Taš er honum ranglęra, sum villleišir menniskju og skśgvar sannleika evangeliums til viks.
Um hetta mundiš er fólkatališ lķtiš ķ mun til nś:
Les meira... (Fyrsta evangeliska samkomuhśsiš ķ Fųroyum 1879)


text:
Kunningarlepi fyri:
Kodimagnyl
Les kunningarlepan væl. Týdningarmiklar upplýsingar standa á honum.
Tú kanst fáa Kodimagnyl í handkeypi. Skalt tú fáa besta gagn av tablettunum, skalt tú gera gjølla eftir tí, ið stendur á kunningarlepanum um Kodimagnyl.
- Goym kunningarlepan. Tað kann vera gott hjá tær at kunna lesa hann aftur.
- Spyr á apotekinum, vilt tú fáa meiri at vita.
- Tosa við læknan, fert tú at liva verri, ella tú ikki batnar.
- Tosa við læknan ella apotekið, verða hjáárin verri, ella tú fært hjáárin, sum ikki eru nevnd á kunningarlepanum.
Yvirlit yvir kunningarlepan:
1. Kodimagnyl-virknaður, og hvat tú skalt brúka tað til
2. Hetta skalt tú vita, áðrenn tú fert at taka Kodimagnyl
3. Soleiðis skalt tú taka Kodimagnyl
4. Hjáárin
5. Soleiðis skalt tú goyma Kodimagnyl
6. Aðrir upplýsingar
1. Kodimagnyl- virknaðurin av, og hvat tú skalt brúka tað til:
- Kodimagnyl er heilivágur, ið linnar veika pínu.
- Læknin kann hava ávíst aðra nýtslu. Ger altíð eftir ávísing frá lækna.
2. Hetta skat tú vita, áðrenn tú tekur Kodimagnyl
Tak ikki Kodimagnyl, um tú:
- ert ovurviðkvæm(ur) fyri acetylsalicylsýru, codein, magnesiumoxid ella einum ella fleiri av hinum evnunum, ið hesum eru.
- hevur fyrr fingið eyðkenni fyri ovurviðkvæmi ella eyðkenni líkum astma, tá ið tú hevur brúkt heilivág fyri pínu (av slagnum NSAID ella salicylatum)
- fert at bløða frá maganum ella tørmunum (tú spýrt blóð, og/ella skarnið er svart) hevur lyndi til at bløða, t.d. at tú hevur k-vitamintørv, bløðarasjúku ella blóðplátutørv
- hjartað, livurin ella nýruni starva ógvuliga illa
- ert við barn í 7. – 9. mánaði
Børn yngri enn 15 ár, og sum hava fepur, skulu ikki taka Kodimagnyl
Ver serliga varin at taka Kodimagnyl
Tosa við læknan, áðrenn tú tekur Kodimagnyl, um tú:
- hevur astma, ert trongur, hevur bronkitis og nógvan munnráka, hostar slím upp ella hevur ovurviðkvæmi
- hevur lyndi at hava trega ella ilt av maganum t.d. magasár
- ert sjúkur í magaslímhinnuni
- livurin ella nýruni starva ikki so væl, sum tey skulu
- skal verða koppaður fyri vatnkoppar (skáldkoppar)
- hevur evnisskiftissjúku (hevur ikki kveikan glucosu-6-phosphofat dehydrogenase)
- tekur blóðtynnandi heilivág
Tekur tú meiri heilivág, enn fyriskipað, kanst tú fáa lívshættliga eitran.
Hevur tú illgruna um, at tú hevur tikið ov nógvan heilivág, skalt tú beinanvegin seta teg í samband við lækna.
Børn yngri enn 15 ár mugu ikki fáa Kodimagnyl uttan eftir læknaávísing.
Ert tú eldri, eigur tú ikki at taka Kodimagnyl javnan av vanda fyri at fara at bløða frá maganum og tørmunum.
Skalt tú verða lagdur undir skurð, skalt tú gevast at taka Kodimagnyl nakrar dagar, áðrenn tú verður skorin. Spyr læknan.
Kodimagnyl kann ávirka úrslitið av blóð- ella landroynd.
Tekur tú leingi pínudoyvandi heilivág – hvør hann so er – kanst tú fáa verri høvuðpínu og oftari. Slík høvuðpína verður nevnd pína av ovurheilivágsnýtslu. Set teg í samband við lækna tín, fært tú dagliga herðindi av høvuðpínu, tá ið tú tekur Kodimagnyl.
Onnur heilivágsnýtsla:
Sig læknanum, um tú ert í viðgerð við øðrum heilivági. Tað kann vera neyðugt at broyta heilivágsnýtsluna ella skifta til aðra viðgerð. Tað er galdandi fyri:
- heilivág fyri ov nógvari magasýru
- heilivág fyri tunglyndi
- heilivág fyri at pissa ov ofta (tolterodin)
- heilivág (tablettir) til viðgerð fyri sukursjúku
- blóðtynnandi heilivág (phenprocoumon, warfarin, clopidogrel, eptifibatid, heparin)
- ávís sløg av heilivagi fyri hjartað (betablokkere, calciumantagonister, ACE-hæmmere)
- vatndrívandi heilivág (furosemid, spironolacton)
- heilivág fyri pínu (NSAID, opioider)
- heilivág fyri ígerð – infection - (rifampicin, tetracyclin, flourquinoloner)
- heilivág fyri fótagikt – landsýrugikt - (probenecid)
- heilivág fyri ávísum sløgum av gikt og krabbameini (methotrexat)
- heilivág fyri hæddarótta og grønstara (acetazolamid)
- heilivág fyri líkfalli – epilepsi - (valproat, acetazolamid)
- koppingarevni fyri vatnkoppum (skáldkoppum)
- natúrlæknaevni ella kostískoyti við Ginkgo biloba
- hjánýrabørkhormon
- stillandi heilivág ella heilivág at sova av
Sig altíð læknanum ella apotekinum frá, um tú brúkar ella fyri stuttum hevur brúkt annan heilivág. Tað er eisini galdandi fyri heilivág, sum ikki er eftir læknaávísing, heilivág keyptur í útlondum, natúrlæknaevni, sterkum vitaminum og miniralum og eisini kostískoyti.
Kodimagnyl-nýtsla saman við mati og drykkju:
Tú kanst taka Kodimagnyl, tá ið tú etur, men tað er ikki neyðugt.
Minst til, at drekkur tú alkohol samtíðis, sum tú tekur Kodimagnyl, kanst tú
gerast tung(ur) í høvdinum.
Við barn og hevur barn á brósti:
Ráðfør teg við lækna ella apotekið, áðrenn tú tekur nakran heilivág.
Tú mást ikki taka Kodimagnyl, ert tú við barn í 7. – 9. mánaði. Teir fyrstu
6 mánaðirnar, tú ert við barn, kanst tú taka Kodimagnyl, minst møguligan skamt eftir læknaráðum.
Tú kanst taka Kodimagnyl, meðan tú hevur barn á brósti.
Minst til, at tekur tú Kodimagnyl leingi, er verri hjá tær at gerast við barn.
Tú eigur tí at taka Kodimagnyl so stutt sum gjørligt og minst møguligan skamt.
Ferðsla og arbeiðstrygd:
Kodimagnyl ávirkar ikki arbeiðstrygdina ella førleikan at vera trygg(ur) í ferðsluni.
3. Soleiðis skalt tú taka Kodimagnyl:
Drekk nógva vætu, tá ið tú tekur tablettirnar. Tú kanst møguliga bróta tablettirnar ella knúsa tær sundur.
Vaksin: 1-2 tablettir, í mesta lagi 4 ferðir um dagin.
Børn: Gev ikki børnum yngri enn 15 ár Kodimagnyl uttan eftir læknaávísing.
Børn yngri enn 15 ár, og sum hava fepur, mugu ikki taka Kodimagnyl.
Livurin og nýruni starva ikki nóg væl: Tað kann verða neyðugt at broyta skamtin. Set teg í samband við læknan. Starva livur ella nýru ógvuliga illa, eigur Kodimagnyl ikki at verða tikið.
Hevur tú tikið ov nógv Kodimagnyl:
Set teg í samband við læknan, skaðastovuna ella apotekið, hevur tú tikið fleiri
Kodimagnyl, enn tað stendur á hesum kunningarlepanum ella fleiri, enn læknin hevur ávíst, og tú kennir teg illa fyri.
Tekin um, at tú hevur tikið ov nógv Kodimagnyl, kunnu vera svimbul, deyvleiki, tinnitus, sveittin slær út um teg, órógv, vaml, vilt spýggja, fært høvuðpínu, fjáltur, tivan, friðloysi, fepur, vil illa til, hjartað svíkur, hættisligt nýrabrek, blóðsukrið í børnum fer hættisliga langt niður.
Harumframt kann viðkomandi missa vitið, ilt við at anda, møguliga fær ikki andað, vøddarnir bólgna, krampi og dølskni (helst hjá børnum), linkilsi, útbrot, andlitið hovnar, skriði, húðin blánar, fellur í óvit.
Hevur tú gloymt at taka Kodimagnyl:
Tú mást ikki taka dupultan skamt í staðin fyri skamtin, tú hevur gloymt.
4. Hjáárin:
Kodimagnyl kann sum allur annar heilivágur hava við sær hjáárin.
Ógvuliga vanlig hjáárin (fáa fleiri enn 1 av 10, sum eru í viðgerð):
Blóðið storknar seinni, magapína, bróstsviði, súrur ráki rennur upp í munnin.
Vanlig hjáárin (fáa fleiri enn 1 – 10 av 100, sum eru í viðgerð):
Andaneyð fáa fólk við bróstmøði – astma (hættislig herðindi), lyndi til at bløða, høvuðpínu, andvekur, vaml, øsing somuleiðis pínu ella fáa trega ovast úr tørmunum, spýggja, hava harðan maga, lívsýki(diaré), notusótt.
Ikki vanlig hjáárin (fáa 1- 10 av 1.000, sum eru í viðgerð):
Duldar bløðingar innvortis (álvarsligt), ovurviðkvæmi (álvarsligt), spýggja blóð, skarnið er svart av bløðingum í maganum og tørmunum (álvarsligt), svimbul, dølskni(tinnitus), bróstmøði (astma), útbrot, sveitti, snor, møði.
Sjáldsom hjáárin (fáa 1- 10 av 10.000, sum eru í viðgerð):
Heilabløðing (álvarslig), ilt við at anda (kann vera álvarsligt), ringar bløðingar ovarlaga úr maganum og tørmunum ella hol á tørmunum, óregluligt nýravirkni (álvarslit), ovurviðkvæmisherðindi við vætusavnan í slímhinnum og húðini, serliga í varrunum og hálsinum (álvarsligt), æðrabruna (álvarsligt), blóðtrot hjá sjúklingum við viðføddum glucose-6-phosphat dehydrogenase (álvarsligt).
Ógvuliga sjáldsom hjáárin (fáa færri enn 1 av 10 av 10.000, sum eru í viðgerð):
Sár og álvarsligur bruni í maganum og tørmunum, bráður (akut) bruni í brisinum (álvarsligt), Reyes-syndrom hjá børnum – tey fáa fepur, spýggja og eru um at vera burtur (álvarsligt), broytingar í blóðsamansetingini (álvarsligt), húðin losnar av (álvarsligt).
Ring 112 ella far beinanvegin til lækna ella á skaðastovu eru álvarslig sjúkuhjáárin.
Sjáldan ella ógvuliga sjáldan kunnu koma onnur ikki álvarslig hjáárin.
Vilt tú fáa meiri at vita um hesi hjáárin enn tey, ið standa á hesum kunningarlepanum, kanst tú spyrja læknan ella á apotekinum.
Sig læknanum ella apotekinum, fært tú onnur hjáárin enn tey, ið standa á kunningarlepanum, so at hjáárini kunnu verða fráboðað Heilivágsstýrinum, so at betur fæst at vita um hjáárinini.
Sig læknanum ella apotekinum, um tú fært hjáárin, sum eru áhaldandi og ørkymla teg.
Neyðugt kann vera at viðgera teg fyri hjáárin.
Sjúklingar ella tey, ið varða av sjúklinginum, kunnu boða Heilivágsstýrinum frá beinleiðis. Tú finnur talvur og vegleiðingar undir ”bivirkninger” á netinum undir www.laegemiddelstyrelsen.dk
5. Soleiðis skalt tú goyma Kodimagnyl
Krógvið Kodimagnyl fyri børnum.
Kodimagnyl í pakningi: 10 – 20 tablettir, skulu verða goymdar kaldari enn 25 °C . Tak ikki Kodimagnyl eftir dagfestingina á glasinum ella dósini.
6. Aðrar upplýsingar:
Lat altíð heilivág, ið loypur av, inn á apotekið.
Kodimagnyl binda ikki tablettir hava í sær hesi virknu evnini:
500 mg acetylsalicylsýra, 9,6 mg codeinphosphathemihydrat og 150 mg magnesiumoxid.
Hini evnini eru: eplastívilsi, ørsmá krystallinsk sellulosa PH102 (E 460), magnesiumstearat (E 470b) og talcum (E 553b).
Kodimagnyl tablettir hava í sær hesi virknu evnini:
500 mg acetylsalicylsýra, 10 mg codeinphosphatsesquihydrat (svarar til 9,6 mg codeinphosphathemihydrat) og 70 mg magnesiumoxid.
Hini evnini eru: eplastívilsi, maisstívilsi, ørsmá krystallinsk sellulosa PH101 (E 460) og magnesiumstearat (E 470b).
Útsjónd og stødd á ílati:
Kodimagnyl bindur ikki tablettir og Kodimagnyl tablettir eru hvítar, avlangar við miðfoyru.
Kodimagnyl binda ikki tablettir eru í plastílati við 20, 50, 100 og 250 tablettum.
Kodimagnyl tablettir eru í plastílati við 20 og 100 tablettum.
Hevur tú enn meiri at spyrja um, skalt tú seta teg í samband við Tjaldurs Apotek á tlf. 341100 ella telduposti: apotek@apotek.fo
Endurskoðað í apríl 2008.


text:
Ása Gram fer frá
Ása Gram byrjaði longu sum 16 ára gomul at arbeiða hjá handilsfyritøkuni P/F Poul Hansen. Ása hevur sostatt upplivað ein stóran part av virkis- og marknaðarbroytingunum, sum hava verið gjøgnum hesi 54 árini hon hevur arbeitt hjá fyritøkuni. Millum annað var hon helst ein av fyrstu føroyingunum, sum byrjaði at arbeiða við teimum sonevndu holukortunum, sum tá var tað heilt stóra innan KT-økið. Ása starvaðist tá hjá P/F Data, sum var ein deild hjá P/F Poul Hansen. Ása hevur starvast innan ymisk øki, men seinastu nógvu árini hevur hon verið fastur partur av roknskapardeildini.
Í sambandi við at Ása hevði sín síðsta
arbeiðsdag fríggjadagin 4. mai, var móttøka í kantinuni á Heykavegnum. Starvsfólkið
varð samlað til ein hugnaligan drekkamunn og Høgni Hansen, stjóri, segði nøkur
góð orð um ta tíðina, Ása hevur verið knýtt at fyritøkuni.
Vit hjá P/F Poul Hansen takka hjartaliga Ásu
Gram fyri øll hesi árini, hon hevur arbeitt hjá okkum, og ynskja henni blíðan
byr í framtíðini.


text:
Áhugaverdur og kunnandi fyrilestur um plastdálking
mentan21-04-2017 - 12:02 - Jóanis Nielsen
Høvuðsnavnið í Umhvørvisvikuni 2017 er Henrik Beha Pedersen. Henrik Beha Pedersen er umhvørvislívfrøðingur og íverkseti. Hann hevur stovnað NGO felagsskapin Plastic Change (www.plasticchange.dk), hvørs endamál er at skjalprógva plastdálking í høvunum.
Plastic Change við Henrik á odda arbeiðir, umframt at skjalprógva plastdálking, eisini við at kunna almenningin, ídnaðin og politikarar um plasttrupulleikar. Felagsskapurin leggur dent á at miðla ymiskar loysnir, sum kunnu steðga umfatandi plastdálkingini í heiminum.
- Henrik Beha Pedersen er kendur fyri sítt týdningarmikla arbeiði mótvegis plastdálking, og nógv viðmæla Henrik Beha Pedersen sum ein framúrskarandi fyrilesara. Tí vil eg heita á øll um at koma at lurta eftir hesum spennandi fyrilestri hjá Henrik Beha Pedersen, sigur Turið Horn, forkvinna í Náttúru- og umhvørvisnevndini hjá Tórshavnar kommunu.
Fyrilesturin hjá Henrik Beha Pedersen verður mikukvøldið 26. apríl klokkan 19:00 í Reinsarínum. Umframt Henrik Beha Pedersen fer Jóhannis Danielsen, lívfrøðingur á Fróðskaparsetrinum, at tosa um skaðilig árin av plastdálking á sjónum.
Tiltakið er ókeypis.


text:
Orð: Magnus Brostrup Landstad
Lag: Lars Nielsen
Týtt: Victor Danielsen
1. Tá syndarin rætt sær sín váða
og fellir beisku angurstár,
vil Jesus frelsa hann og náða
og grøða hjartans djúpu sár;
í gleði verður sorgin sløkt,
í bróstið hvílan sæla søkt.
2. Tá Jesus inn í húsið stígur,
og friðarheilsa hans so góð
fer í hvørt hjarta inn, sum líður,
og lætta fáa sinni móð,
tá verður signing søt og blíð,
tá verður semja eftir stríð.
3. Um fyri honum upp er latið,
har ókendur hann áður var,
tá víkur synd og beiska hatið,
og heidna myrkrið enda fær,
tá verða sár og sorgir grødd,
og hevjað verður lovsongsrødd.
4. Við dyrnar stendur hann og bankar,
og verður latið upp við bøn,
so halgar hjarta hann og tankar,
og friður verður húsins løn;
nú, vinur, um tú gjørdi tað,
hvør fekk títt hús ein sælan dag!
5. Lat hann tí ei óhoyrdan standa,
áh, dýra sál, gev hesum ans!
Tú fullvæl veitst, tú ert í vanda,
og at tær tørvar náði hans;
nei, eyðmjúkt sig í sál og sinn:
Kom inn, mín Frelsari, kom inn!


text:
Orð og lag: Aud Karin Kjølvik og J.R. Blom
Týtt: Flóvin Tyril
Upprunaheiti: Til deg du min venn
1. Mín vinur, sum mótfallin strevar teg fram
og kennir, at stríðið er hart,
tú undrast og spyrt: Hevur Harrin meg gloymt?
Títt hjarta er byrðað og sært.
Niðurlag: Eg bera tær vil eina heilsan og troyst
frá Harranum Jesusi her,
hann sigur: Mítt barn, blóð mítt hevur teg loyst,
trygt skjól her í klettinum er!
2. Tú tryggur kanst hvíla í Frelsarans hond,
tí barnarætt fekst tú ein dag,
og tykist ólagalig leið tín og vánd,
hon ber tó mót Himmalsins stað.
3. Og vónin, tú fekst, tá tú trúði á hann,
alt bjartari gerist í tær.
Skjótt flytur tú hagar, ei synd er og bann,
til staðin, sum myrkur ei sær.


text:
Stuðul
Koda-Føroyar grunnurin
Um føroyska mentanarpeningin hjá Koda
Sambært viðtøkunum hjá Koda skulu 10 % av nettoinntøkuni av teimum innkravdu viðurløgunum fyri tónleikanýtslu nýtast til sosial og mentanarlig endamál, í Danmark fyrr nevnt de kulturelle midler. Ein partur av hesari upphædd endar í Føroyum.
Høvuðsendamálið hjá Koda-Føroyar grunninum er at stuðla nýggjum føroyskum tónleiki við tilhoyrandi teksti
Hvør viðger mína umsókn?
Tað er Felagið Føroysk Tónaskøld, ið stendur fyri býtinum í Koda-Føroyar grunninum. Felagið Føroysk Tónaskøld fekk nýggja nevnd í apríl 2016.
Nevndin er:
Kristian Blak
Heðin Ziska Davidsen
Jóhannus á Rógvu Joensen
Theodor Kapnas
Hvør kann søkja stuðul?
Fyri at FFT kann veita stuðul frá Koda-Føroyar grunninum, er tað ein treyt, at tey tónaskøld/orðasmiðir, ið søkja stuðul eru:
limir í Koda og
antin búgva í Føroyum ella eru føroysk tónaskøld/orðasmiðir búsitandi uttanlanda.
Harumframt kann FFT veita stuðul frá Koda-Føroyar grunninum til:
festivalar
ensemblir/bólkar og einstaklingar (solistar)
Hvør kann ikki fáa stuðul?
Føroysk tónaskøld/orðasmiðir sum eru búsitandi í Danmark ella Grønlandi kunnu ikki søkja stuðul, tí tey kunnu søkja stuðul ávikavist í Danmark ella Grønlandi.
Føroysk tónaskøld/orðasmiðir, sum eru limir í DKF, DJBFA, DPA ella tilsvarandi felagsskapi í øðrum londum, kunnu ikki søkja stuðul, tí tey kunnu søkja stuðul í sínum felagsskapum.
Hvat verður stuðul latin til?
Innspæling og útgávu (til dømis á fløgu, plátu og digitalt/talgilt)
Konsertir (tiltøk við verkum hjá fleiri tónaskøldum)
Framførsla av tónlistaverki (kompositión) í útlandinum
Bílegging av verkum
Hvat hevur týdning, tá mín umsókn verður viðgjørd?
Ein av treytunum er, at meginparturin av tilfarinum er egið ella er skrivað av tónaskøldum og orðasmiðum búsitandi í Føroyum og uttanlanda (tó ikki í Danmark ella Grønland). Tá talan er um tónleikaútgávu, skal tilfarið vera minst 20 minuttir til longdar.
Konsertir verða bert stuðlaðar í tann mun, at ein týðandi partur av framførda tónleikinum er føroyskur.
Sum tónaskald ber ikki til at bíleggja eitt verk fra sær sjálvum.
Hvussu nógv verður latið í stuðli?
Innspæling og útgávur (á fløgu, plátu og talgilt)
20 min = upp til 3.000 kr.
Konsertir (og størri tiltøk við verkum hjá fleiri tónaskøldum)
Hægst 15.000 kr. (kann ikki søkjast av tónaskaldinum sjálvum)
Framførsla av kompositiónum í útlandinum
Meira enn 10 minuttir = 1.200 kr. fyri hvørt tónaskald
Minni enn 10 minuttir = 800 kr. fyri hvørt tónaskald
Hægst 4.800 kr. fyri hvørja konsertrøð
Hægst 10.000 kr. fyri hvørja árliga verkætlan
Bílegging av nýskrivaðum verki
Einstaklingar, bólkar og festivalar kunnu søkja. Kann ikki søkjast av tónaskaldinum sjálvum.
Hægst 5.000 kr.
Størri tiltøk
Hægsta upphædd ein festival kann fáa er 60.000 kr. Eitt størri tiltak, sum t.d. ein festivalur, kann verða stuðlað við fleiri smærri upphæddum, ið hvørjar sær kunnu fara til ymisk endamál, men samlaða upphæddin má ikki vera hægri enn 60.000 kr.
Tíðarfreistir fyri umsókn og nær útgoldið verður
Til ber at søkja alt árið.
Stuðulin verður latin sum undirskotsgaranti. Tað merkir, at verkætlanin ikki má hava hægri inntøkur enn útreiðslur. Stuðulin kann útgjaldast, tá verkætlanin er endað og tað kann skjalprógvast, t.d. við einari fløgu og roknskapi.
Verður verkætlanin stuðlað, skal Koda krediterast við búmerki og teksti. Tú fært fatur á búmerkinum her.
Tekstdømi: Udgivet med støtte fra Kodas færøske kulturpenge / Útgivið við stuðli frá Koda-Føroyar grunninum
Soleiðis søkir tú
Send tína umsókn til composers@composers.fo
Kunna um verkætlanina, tónaskøld og orðasmiðir, longd á tónleikinum og viðheft eina fíggjarætlan fyri verkætlanina.
FFT fer at upplýsa um játtaða stuðulin á heimasíðuni www.composers.fo


text:
08. Jan 2018
1. januar 2018 komu nýggjar ásetingar í gildi fyri allar Betalingsservice gjaldsavtalur, eins og fyri gjaldkortini Dankort, Visa/Dankort og Mastercard. Broytingarnar viðføra m.a. at, at kundin er betur tryggjaður móti misnýtslu, stuldri og vernd av samleika. Hartil lækkar sjálvsábyrgdin í sambandi við misnýtslu...
08. Jan 2018
Nýggjar ES reglur hava við sær, at handlar og net-handlar ikki longur hava møguleika at taka ómaksgjald frá kundum, sum rinda við MasterCard ella Visa/Dankorti.Reglurnar fingu gildi 1. januar 2018, og eru galdandi í Føroyum eins væl og í ES londum. ...
04. Des 2017
Heðin Kambsdal hevur málningaframsýning í hølunum hjá Norðoya Sparikassa í Fuglafirði allan desember mánaða. 12 málningar er við á framsýningini. Eisini bjóðar Norðoya Sparikassi kaffi og okkurt søtt afturvið, og onkran dag eisini gløgg. Øll eru hjartaliga vælkomin. ...
01. Des 2017
Samstarvspartnari okkara á økjunum Virðisbræva-handil og Uttanlanda flytingar, Sparekassen Kronjylland, hevur gjørt smærri broytingar í sínum tænastugjøldum. Eisini hækkar Privatsikring, sum er tryggingarfelagið aftan fyri tryggingar á MasterCard síni tryggingargjøld.Í tí sambandi dagførir Norðoya Sparikassi síni tænastugjøld - við virknaði frá 1. januar...
21. Nov 2017
Fartelefonirnar gerast betri alla tíðina. Tí verður eisini leypandi arbeitt við at gera Netbankan sum app lættari og tryggari hjá tær at brúka. Vit mæla tær tí til at dagføra Netbankan sum app á tínari telefon til í minsta lagi útgávu 6.7.0...
10. Nov 2017
Heimasíða okkara hevur nú fingið nýggjar nútímans lánroknarar, har ið tú finnur roknarar fyri Heimlán, Bústaðarlán og Billán.Heilt óbindandi kanst tú rokna teg fram til tað lánið, ið hóskar best fyri teg/tykkum.Vit eru altíð til reiðar til nærri ráðgeving, um tú/tit ynskja at gera álvara...
02. Nov 2017
Frá 1. januar 2018 at rokna eru allir vinnunetbankar, knýttir at Norðoya Sparikassa, teknaðir eina trygging, sum dekkar tap orsakað av møguligum flytingum, ið fara fram av órøttum.Tryggingin er teknað gjøgnum samstarvið, ið Norðoya Sparikassi hevur við Lokale Pengeinstitutter.Kunning um tryggingina er løgd út í...
28. Sep 2017
Vit hava nú funnið vinnararnir av kappingini um ein iPad mini, og vit hava sett okkum í samband við tey. Silvi og Norðoya Sparikassi ynskir at takka øllum, sum hava luttikið í kappingini, og ynskja vinnarunum til lukku við vinninginum. ...


text:
Nú má røkka ella støkka!
Stey stig eru upp til niðurflytingarstrikuna, og 18 eru eftur at spæla um, nú 22. umfar verður bríkslað í gongd leygardagin. Vit taka ímóti Skála á Dungasandi, og hava fyrr í ár staðið okkum væl ímóti teimum. Á Skála vunnu vit 1-0, hóast vit spældu við einum manni minni meginpartin av seinna hálvleiki, og í Sørvági leiktu vit javnt 1-1. Leikliga vóru vit omaná tann dystin, men eitt brotsspark bjargaði teimum tað eina stigið.
Skálamenn stríddu seg til ein 4-3 sigur seinasta dyst ímóti NSÍ, og kunnu við einum sigri í morgin nærum vissa sær at vera verðandi í deildini. Um vit vinna, hava vit enn eina lívlinju til at spæla við millum teir bestu komandi ár.
Vit eru fullmannaðir aftur, eftir at Martin og Sølvi hava havt leikbann.
Tað verða uttan iva tvey lið sum eru uppsett til at fáa sigurin heim, og teir tiltiknu smáu marginalarnir kunnu vera við til at avgera, hvønn veg sigurin fer.
Áskoðarastuðulin skal ikki undirmetast, og við at møta upp at stuðla 07Vestur, kann tú vera við til at gera munin.
Síggjast á Dungasandi leygardagin kl. 16.00